HEZKIDETZAN ESKU HARTZEN talde-bloga: 2015-10-25\nGeneroen estereotipoen eredu tradizionalak bizirik jarraitzen dutela gure gizartean esango nuke ikusita aste honetan egin ditutan egoeren behaketak eta landu izan dudan esku hartze hezkidetzailea.\nEz da bakarrik nik jaso dudanagatik, baizik eta egin diren hainbat ikerketagatik (Emakunde, UPV, ISEI_IVEI, Ministerio de Igualdad) jaso dena. Oso gai mingarri baten niretzat, tratu txarrak, argi dago, gazteen artean suertatzen diren tratu txar desberdinak (irainak, mespretsua, baztertzea, biolentzia fisikoa,…) estereotipoetan dutela oinarria. Tratu txar hauek ez bakarrik gizon emakumeen kontra baizik eta norberaren kontra ere jasozten dute gazteek: arrisku gehiago hartzen, asko sexualizatzen egoera normalak, gehiegikeriak egitea eta habar. Hori baieztatzeko, osasun zerbitzuetan zaintzen duten gizonezkoen zenbakia begiratu baino ez dugu egin behar.\nDefinizioak argi daude. Sexu-genero esterotipoak pertsonek bere sexuari dagokionez izan behar dituzten sentimenduak eta portaeren gaineko ideiak dira. Gizarteak eraiki zituen eta belaunaldiz belaunaldi transmititzen dira. Denboraren poderioz, estereotipoak naturalizatzen dira eta “maskulinitatea eta feminitatea” egia borobila bezala onartzen dira. Genero-estereotipo hauen bidez naturalizatzen dugu, sozialki gizonei eta emakumeei esleitu zaizkien rolak eta identitateak biologizatzen ditugu.\nGeneroaren ikuspegia, sexu-genero sistema orekatu, zuzen eta elkartasunezkoa da batez ere emakumeen baldintzak eta egoera aldatzeko. Momento honetan, herrialde aberats eta industrializatuetako politika da nahiz eta beste herrialde askok saiakerak egin.\nGai honen inguruan hitz egiten dugunean, giza eskubideen inguruan hitz egiten ari garela ez dugu ahaztu behar. Emakumeak eta gizonak batera hezi behar dira bizitza berdintasunean konpartitzeko, eta alde batera utzi bate bestearen dominantzia eta mendekotasuna.\nUmeek eta gazteek eredu positiboak jaso behar dituzte identitate integratzaileak egiteko eta gizartean parte hartzeko berdintasunean. Horretarako, errespetua, berdintasuna, askatasuna eta hainbat balore batzuei beste zentzu bat eman behar diogu, eta hauek dira eskolak dituen erronka nagusiak.\nETIKETAK #Lourdes, Sexu-generoa\nAste honetan sexu generoarekin bueltaka aritu gara. Sexua eta generoaren arteko desberdintasunean eta sexu genero sistema kontzeptuen gainean. Sexutzat zera ulertu behar dugu: ezaugarri fisiko ezberdinak izateagatik pertsonen artean egiten den bereizketa. Gizon eta emakumea, ar eta eme moduan bereizten dena. Generoa hitzak berriz zera adierazi nahi du: sexu bakoitzari dagokion espektatiba.\nSexua ezaugarri biologikoen arabera persona bakoitzari gizon edo emakume bezala definituko zaio.\nGeneroa, maskulinoa eta femeninoa. Estereotipoak dira. Genero esteriotipoen ezaugarriak dira, alde batetik hierarkizazioa eta bestetik osagarritasuna.\nSexu genero sistema, sexua(biologikoa) generoarekin (kulturala)derrigor lotuta egon behar izana. Gizonak maskulinoak izan behar dute eta emakumeak femeninoak izan behar dute. Gizonei eta emakumeei kulturalki inposaturiko bi bizi programa. Bi bizi programa ezberdin.\nEstereotipoez hitz egitean izaerez eta sentierez hitzegiten ari gara, gizonezkoei genero identitatearen arabaera, izaera eta sentiera baztuk esleitzen zaizkie ( independientea, adorea, erabakitzeko gaitasuna, arrazionaltasuna,…) eta emakumezkoei genero identitatearen arabera veste izaera eta sentiera batzuk esleitzen zaizkie (ahultasuna, zalantzak, zintzotasuna, afektibitatea, dependentzia,…).\nEsan dudan bezala, soilik bi sexu eta bi genero onartzen dituen sisteman bizi gara, hauen arteko hierarkizazioan eta bata bestearen menpekotasunean oinarritutakoa.\nGeneroak hierarkizatzeko funtzioa du, boterearen espazioen eta jardueren bereizketa inplikatzen duten gizonen eta emakumeen inguruko ideia eta jarduera soziala.\nIkastetxean lantzeko erronkak:\n- Eskaintzen ditugun ereduak kontutan izatea.\n- Komunitatea sensibilizatzea, inplikatzea.\n- Norberaren ezkutuko kurrikulamaren barne hausnarketa.\n- Pertsona anitzak gauden biatrtean aukera anitzak eskaintzea.\n- Emakumeen ekarpenak bistaratzea.\nETIKETAK #ira, Sexu-generoa\n“Pertsonak emakumezko eta gizonezko izaeren arteko continuum bat gara” (Fausto- Sterling, 206).\nContinuum kontzeptua gero eta gustokoagoa dut. Sistema bitarra deuseztatzen du erabat, denok osotasun baten parte, denok anitzak. Mendebaldeko gizarteek errealitate pertzepzio bitarraren arabera ulertu eta antolatzen dira. Hori dela medio ez da ulertzen ezta onartzen ere, sexu-genero nortasun anitzak. Asko dira “gizon” eta “emakume” deritzen horien artean topa daitezken gorputzak. Etiketa ipintzea, neska ala mutila, erabaki soziala da.\nEgitura ekonomiko, instituzional eta sozial guztiak binarismo honetan oinarritzen dira. Diskurtso honek genero bakoitzari bere eremua esleitu dio: arlo publikoa gizonentzat, pribatua, ordea, emakumezkoentzat, adibidez. Androzentrismoa da giza- antolaketa honen hizpide, ezberdintsun, injustizia, errekurtso banaketa bidegabekoa, etab.\nSexu- genero estereotipoak mugatzen gaituzte, kontrola eragiteko tresna besterik ez da, María Jesus Izquierdok genero diktadura esaten dio. Eta diktadura honen kontra borrokatzeko arma boteretsuenetariko bat genero ikuspuntua aplikatzea da, bizitzaren esparru guztietan, estereotipoak identifikatzeko, aztertzeko eta desagertarazteko.\nErronka handia du gizarteak, erronka handia du eskolak. Estereotipoek gure ikasleek hito egiten dituzte: Novitaren ama jasanezina, berebiziko espioiak (Los Angeles de Charlie-ren kopia kutre bat), ama-aita bitxiak, ordu oro ETB3n. Hori txikiak diren bitartean, handitzen direnean okerragoa izaten da: jangelan bazkaltzen badute “Mujeres, hombres y viceversa” grabatzen dute. Eskerrak Pippi Langstrung berri ematen ari direla!\nAtzo berrian Emakumeek ere badute zakila erreportai pozgarria irakurri nuen. Hamabost urteko Mikele Grandek bere istorioa kontatzen: genital maskulinoekin jaio zen. Zakila duen emakumea da, eta horrela aldarrikatu du txikia zenetik. Familiaren babesa jaso du eta eskolarena eta lagunenena ere bai. Zorintzat jotzen du bere burua eta adierazten du "Inoiz ez dut sentitu hitz egiteko beldurra; ez dut sentitu bakarrik nintzela, edo isildu beharra nuela". Erika Salvatierrak sexologoak dioen bezala: "Argi izan behar dugu badirela emakume eta gizon izateko mila modu".\nHasierako ideiarekin bukatuz munduan mila kolore, mila gorputz mila, mila izaera baina denak continuum baten parte.\nChimamanda Adichie: El peligro de una sola historia 1 y 2.\nIDAZLEA: Ainhoa Calvo iruzkinik ez:\nETIKETAK #ainhoa, Sexu-generoa\n“Sexu-Genero sistemak sexu ezberdintasunetik abiatuz gizarteek eratzen dituzten iharduera, sinbolo, irudikapen, arau eta balore sozialen multzoak dira”. (De Barbieri, 1992).\nSexu genero estereotipoak gainditurik gabeko gaia da, oraindik ere. Pertsona bati emakume edo gizon izateagatik gizarteak beregan jartzen dituen esperantzak eta nahiak izango dira. Estereotipoak gizarteak sortuak eta alda daitezkeen ezaugarriei deitzen diegu; nahiz eta askotan pertsona askok genetikoki horrela jaioak garela pentsatu.\nGenero ikuspegia gizartea modu berezian berbegiratzea izango litzateke; gizartean ematen diren emakume eta gizonen arteko ezberdintasunak ikusteko.\nJarraian eskuragarri jarriko dudan helbidean, Font Vella enpresak egindako ur botila batzuei kritika egiten zaie. Enpresa honek, ur botilei printzesa eta super heroien marrazkiak jarri dizkie; hau da, mutil eta neskei bideratutako botila pertsonalizatuak (klikatu irudian):\nOraingo honetan nik planteatutako jarduera edo esku hartzea, bost urteko Haur Hezkuntzako gelan praktikan jarri dut. Ostiralero ipuin bat eraman eta kontatu egiten diet. Aste honetan momentu goxo hori aprobetxatuz “¿hay algo mas aburrido que ser una princesa rosa?” ipuina irakurriko diet. Ipuina ezagutu nuenean asko gustatu zitzaidan; liburuan estereotipoen kontrako defentsa egiten da oso modu egokian. Hurrengo bideoak liburuaren azterketa azaltzen du (oso interesgarria da, merezi duena):\nBehin ipuina irakurrita bi aukera desberdinetan pentsatu dut:\n1. Elkarrizketa txiki bat bideratu eta marrazki bat egiteko eskatu. Marrazki horretan bere burua marraztu behar dute, galdera hau erantzunez: zer gustatuko litzaizuke nagusitan izatea? (egiteko denbora luzea izanez gero)\n2. Elkarrizketa bideratzea, libreki ipuinaren inguruan hitz egin eta gero banan banan nagusitan zer izan nahi duten galdetzea, zergatik? (denboraz estuago ibiliz gero).\nOraingoan ez dut denbora gehiegi izan esku hartzea egiteko, beraz bigarren aukera egin dut gelan. Esan behar dut ipuina entzuterako orduan adi adi egon direla (gutxitan daude hain adi gelan). Nire ustez harritu egin zaie ipuina, desberdina, betiko kontuetatik aldentzen dena. Hala ere bukatzean ea ipuina gustatu zaien edo ez galdetu diet. Ezetza eman dutenak honela arrazoitu dute:\n- Ez zaizkidalako erregeak gustatzen (neska).\n- Printzesa zegoelako (mutila.)\n- Ez zait printzesa arrosa gustatzen (mutila).\nGustatu zaiela esan dutenen artean honako hauek izan dira arrazoiak:\n- Printzesak eta printzeak zeudelako (neska).\n- Printzeak daudelako (mutila).\n- Dena arrosa izan nahi dudalako (neska).\nHorren ostean begiak itxita bakoitza nagusitzean izan nahi zuena pentsatu dugu denok batera eta honako erantzunak jaso ditugu:\nEsandako ogibideen artean nahiko desberdintasun eta barietate dago. Bai daudela gutxi batzuk esanguratsuak direnak, printseza, ballet dantzaria, tortuga ninja, zalduna eta arotza, batez ere, nesken eta mutilen arteko desberdintasun handia markatzen dutenak. Hala ere, beste batzuk ez nituen espero, hala nola, tren gidaria. Gainera lehenengo neskato batek esan du eta gero mutilak, esanguratsua iruditu zait.\nTaula honi begiratzen, estererotipoak eta aurreiritziak oraindik ere badaudela ikusten da, baina horiek gutxika gainditzen goazela ere ikusi daiteke modu txiki batean; eta pozgarria da baita ere. Aurrerago bi edo hiru hilabete barru esku-hartze hau errepikatzen saiatuko naiz iritziak aldatu diren ikusteko.\nEgoera honetan, ikastetxeetan lantzeko erronkak helmuga zehatz batera heltzeko jarri beharko lirateke, estereotipo horiek apurtzea eta ikasleak erabakitzeko askatasunez heztea. Horretarako ezinbestekoa izango da genero ikuspegia eskolan uztartzea, baina ez da lan makala! Erronka horien artean eskolako espazio neutroak eta parekatuak eskaintzea dago; sexu-genero sistematik kanpo dauden hezkuntza praktikak diseinatzea; eta, pertsonen identitate sexuala aldarrikatzea, besteen artean. Azken finean, eskola hezkidetzaileak lortzeko, ezinbestekoa izango da eskolek horren aldeko apustua egitea, sexu-genero sistema horren oinarriak apurtzeko asmotan eta hezkuntza bidezkoago baten bidean.\nETIKETAK #olarizu, HEZKIDETZA, Sexu-generoa


Afinsaren negozioa "simulatua" zen, administratzaile judizialen arabera | Consumer\nAfinsaren negozioa "simulatua" zen, administratzaile judizialen arabera\nBezeroei ez zitzaien eskatzen merkataritza-egintza bat zenik, eta haiek inbertsiotzat hartzen zuten.\narabera: Asteartea, 2007ko apirilaren 10a\nAfinsaren funtsezko negozioa “simulatua” zen, gehienetan enpresa horrek gauzatutako zigiluen salerosketa-eragiketek “ez baitzuten balio errealik sortzen”. Horixe da, hain zuzen, lehiaketa-prozeduran sozietatea zuzentzeko izendatutako hiru administratzaile judizialek (Ogasuneko ikuskatzaile batek, ekonomialari batek eta abokatu batek) egindako txostenaren ondorio nagusia.\nTxosten horrek adierazten du, halaber, konpainiaren jarduera, praktikan, finantzarioa zela (erregulazio- eta arau-kontrol handiagoa behar zuen). Diotenez, teorian merkataritza-egintza zen arren (zigiluen komertzializazioa), bezeroei ez zitzaien halakorik eskatzen, eta haiek inbertsiotzat hartzen zuten.\nEstanpen balioari dagokionez, kalkulatzen da ia ez zituela estaltzen bezeroekiko zorren %20 (interesak barne) edo %30 kasurik onenean. Kontserbazioari dagokionez, kalkuluen arabera, enpresak gordailuan zuen material filatelikoaren bostenak ez zuen kontrolik, ez zegoen bezeroren bati esleituta, eta haren egoerak “desiratzeko asko uzten zuen”.\nAuzitegi Nazionalak duela hilabete batzuk egin zituen kontuen arabera, Afinsako administrazioa merkataritza-arloko epaitegietara eraman zuenean, sozietate horrek 2.185 milioi euroko zorrak zituen inbertitzaileekin, eta, aktiboak erakundearen izenean (batez ere higiezinak) ordezkatzen dituztenak deskontatu ondoren, ondare-defizita 1.700 milioi euro ingurukoa zen. Gainera, zigiluek konpainiak katalogoetan jartzen zien prezioaren %2,5 eta %3 artean balio zuten, Fiskaltzarako “iruzur piramidal argi” baten ikurra.\nKalkuluen arabera, enpresak gordailuan zuen material filatelikoaren bostenak ez zuen kontrolik, eta haren kontserbazio-egoerak “desio handia uzten zuen”\n2006ko maiatzean, Afinsa justiziak esku hartu zuen ustezko maula aberats batek 190.000 bezerori. Ondoren, Afinsako ukituen plataforma sortu zen, eta kaltetuetako asko kontsumitzaileen elkarte batzuen babespean bildu ziren.\nMadrilen apirilaren 21ean egingo den manifestazio baterako deia egin da. Bertan, deitzaileek erakunde publikoak presionatu nahi dituzte biktima izan ziren ustezko maula filatelikoari buruz. Afinsa eta Forum Filatélico de todo España saiokoek parte hartzera gonbidatu dituzte afektatuak, elkarteetako kide izan ala ez.\nadministratzaile judizialak afinazio bezeroak negocio de afinsa era-eu simulatu


Ekainaren 7an, Gazteluen Eguna Zambranan — Gaztezulo\nEkainaren 7an, Gazteluen Eguna Zambranan\nEkainaren 7an, Gazteluen Eguna Zambranan https://www.gaztezulo.eus/albisteak/ekainaren-7an-gazteluen-eguna-zambranan https://www.gaztezulo.eus/albisteak/ekainaren-7an-gazteluen-eguna-zambranan/@@download/image/gazteluen_eguna_1401695573.jpg\nDatorren larunbatean egingo dute Zanbranan, bertako Udalak herriko bizilagun, kultura eta kirol eragileeekin batera 2010etik antolatzen duten Gazteluen Eguna. Goizeko 8:15etan izango da autobusen irteera eta Iñaki Sagredo historialariak irakurriko du pregoia.\nFesta giroan euskal ondare kulturalaren parte diren gazteluak ezagutzera emateko helburuarekin hasi ziren antolatzen, dagoeneko erreferentziazko hitzordua bilakatu da Zanbranako Gazteluen Eguna.\nLarunbateko egitaraua goizeko 8:15etan abiatuko da. Zanbranako Julia tabernatik abiatuko da autobusa –doan– Berganzo aldera, bertan hasiko baitute erromeria. Pregoia 9:15etan izango da Iñaki Sagredo historialari irundarraren eskutik eta ondoren, 9:45etan hasiko dute 8Km inguruko luzera izango duen erromeria.\nIbilbidea amaitu ondotik, 15:00etan, Sukalki jatetxeko Jose Angel Plagaro sukaldariak prestatutako herri bazkaria egingo dute eta arratsaldean, adin guztietakoek izango dute zer gozatu. Izan ere, haurrentzako jolasak izango dira 16:30etatik 18:30etara, 18:30etan ehiza ikastaroa egingo dute eta, azkenik, 20:30etan folk doinuek itxiko dute arratsaldeko egitaraua.\nFestak 21:30etan herri afarian jarraituko du eta azkenik, musika giroan itxiko dute Zanbranako Gazteluen Eguna. Bazkarirako eta afarirako sarrerak mugatuak izango dira eta eskuragarri daude dagoeneko Zanbranako tabernetan –bazkariak 11 euro eta afariak 5–.\n8:15 Autobusen irteera Zanbranatik\n9:15 Pregoia Bergantsuko elizan, Iñaki Sagredo historialariaren eskutik\n9:45 Erromeriaren hasiera\n15:00 Herri bazkaria Jose Angel Plagaro Sukalki jatetxearen sukaldariaren eskutik.\n16:30-19:00 Arabako bola leku mugikorra\n18:30-20:30 Ehiza hegaztirekin taillerra\n20:30-21:30 Folk kontzeruta\n21:30 Herri afaria\n23:00 DJ eta Gazteluaren Egunaren amaiera


Mikel Aiestaranek V. Manu Leguineche Katedrako Kazetaritza saria irabazi du - Azpeitia - uztarria.eus\nUztarria.eus 2017-09-29 12:08\nMikel Aiestaran kazetari eta gerra korrespontsalak Espainiako V. Manu Leguineche Katedrako Kazetaritza saria lortu du. Manu Leguineche Katedra Guadalajarako Diputazioak, Espainiako Kazetarien Elkarteen Federazioak (FAPE), Alcalako Unibertsitateak, Unibertsitateko Fundazio Nagusiak eta Brihuegako Udalak deitutako saria da.\nGuadalajarako Diputazioaren biltzar aretoan bildutako epai-mahaiak Aiestaranen "independentzia, zorroztasuna, egiaren aurrean agertutako errespetua eta bere ibilbide profesionalean erakutsi duen adierazpen askatasunaren defentsa" nabarmendu dituzte. Gerra korrespontsal moduan hamar urteko ibilbidean egindako lana aitortzeaz gain, bere erreportajeen "literatur izaera berezia" eta bere istorioen protagonistek bizi dituzten baldintza gogorren berri emateko duen "sentsibilitate aparta" ere goraipatu ditu epai-mahaiak.\nSari moduan, 8.000 euro jasoko ditu Aiestaranek eta Alcalako unibertsitateko ohorezko irakasle izendatuko dute. Horrez gain, kazetariak eskultura bat ere jasoko du oroigarri gisa.\nJasotako sariaz aritu da Aiestaran Euskadi Irratiako Faktoria saioan. Bertan adierazi duenez, "sari potoloa" da eskuratu duena. Hemen entzun daiteke elkarrizketa.\nSariak sarien atzetik\n2015eko azaroan Euskal Kazetarien Elkarteak eta Kazetarien Euskal Elkargoak emandako Euskal Kazetariak saria jaso zuen Aiestaranek. Iaz, berriz Porquet saria eman zion Huescako Kazetaritza Digitalaren Biltzarrak.\nDuela bi urte joan zen Aiestaran Azpeititik Jerusalemera bizitzera, familiarekin. Uztarriak 2014ko urriko aldizkarian elkarrizketa luzea egin zion.


Ainhoa Otaola Agirre: "Ezjakintasuna da gurasoei beldurra eragiten diena" - Arrasate - Goiena.eus\nAinhoa Otaola Agirre: "Ezjakintasuna da gurasoei beldurra eragiten diena"\nAne Miren Etxeberria 2013-11-18 10:45\nAinhoa Otaola bermeotarra Psikologian eta Kazetaritzan lizentziatua da. Etorkintza Elkargoko Adikzioen Prebentziorako Teknikaria da. Sare sozialak eta nerabeak hizpide harturik hitzaldia eskaini zuen Kulturaten.\nZer moduz joan zen hitzaldia?\nNik uste oso ondo joan zela. Jende nahikotxo hurbildu zen ta azpimarratzekoa baita gizonak ere animatu zirela. Gauza hauetan, seme-alaben heziketa kontuetan eta, oraindik emakumeak (amak) izaten dira gehien inplikatzen direnak baina gutxika-gutxika gizonak ere esparru hori bereganatzen hasi dira.\nGurasoak kezkatuta daude?\nBai, normalean seme-alaben heziketarekin zerikusia duten gaiez asko kezkatzen dira, baina batez ere nerabezaroaren ingurukoekin eta beraientzat ezezagunagoak edo arrotzagoak izan daitezkeen gai ororekin; drogen kontsumoak, lehenengo sexu harremanak edo teknologia berrien eta sare sozialen inguruko arriskuak bezalako gaiak asko kezkatzen ditu gurasoak. Sare sozialen kasuan, sarritan, guraso batzuk tresna hauei buruz izan ditzaketen ezezagutzak kezka hauek areagotu egiten ditu.\nZein da gurasoen jarrera teknologia berrien aurrean?\nDenetarikoa aurki dezakegu, batzuk teknologiak gehiago edo gutxiago erabiltzen eta menperatzen dituzte, beste batzuk aldiz, beldurtu egiten dira, mundu hori arrotza eta zaila iruditzen zaie eta beldurtu egiten dira. Ezezagutza da azkenean beldurra eragiten duena. Argi dagoena zera da, gaztetxoenen bizitzan presente daudela, beraien belaunaldian teknologia berriez inguratuta hazten direla eta beraien eguneroko bizitzan oso paper garrantzitsua dutela, beraz, gurasoek seme-alabekin gai hauez hitz egin nahi izan ezkero, edo beraien seme-alabak aholkatu eta babestu nahi izan ezkero, zertaz hitzegiten ari diren jakitea funtsezkoa da, sexualitate kontuez edo droga kontuez hitz egiten dugunean bezala. Beraz, informatu eta formatu beharra dago, ez da informatikan aditua izan beharrik baina oinarrizko lau gauzatxo menperatzea oso gomendagarria da eta agian horretarako ikastaroren batean parte hartzea ere ideia bikaina izango litzateke.\nSare sozialak eta adingabeak, horrenbeste arrisku daude?\nArriskuak egon badaude, kalera irteten garenean ere arriskuak egon dauden moduan. Arrisku horiei aurre hartzea eta arrisku horien aurrean gure burua babesten jakitea da gakoa. Ez gara beldurtu behar, ez dago tremendista izan beharrik. Sarritan komunkabideen bitartez ere helarazten zaizkigun berriak oso sentsazionalistak eta dramatikoak izaten dira, alde negatibo eta jasoera tamalgarriak erakusten digutenak, eta horrek ez du laguntzen; beldurra zabaltzea baino ez dute lortzen, gizarte alarma sortzea eta teknologia berrien kontrako jarrerak sustatzea, mesfidantza eragitea.\nPribatutasuna eta Segurtasuna bezalako kontzeptuak aldatu egin dira sare sozialak agertu direnetik eta arrazoi honegatik gurasoek seme-alabei lagundu behar diete tresna hauek erabiltzeko orduan, arriskuak murrizteko.\nAdingabeak kontziente dira arriskuetaz?\nNik uste gero eta kontzienteagoak direla. Beraiekin hitz egiterakoan, gero eta gehiago dira beraiek edo beraien inguruko ezagunen batek inoiz nolabaiteko arazoren bat izan dutela onartzen dutenak.\nHala ere, asko oraindik ez dira kontziente gure arlo pribatuari dagozkion aspektuak publiko egiteak izan ditzakeen arriskuez. Gero eta gazteago hasten direlako tresna hauek erabiltzen izan daiteke (nahiz eta sarritan, sare sozialetan legezko gutxieneko adina ere eduki ez), edo arriskuak ezagutu arren, nerabezaroaren ezaugarri propioetako bat delako ahalguztidun sentitzea, hau da, beraiei halakorik ez zaiela gertatuko pentsatzea, horrelakoak beste batzuei bakarrik gertatzen zaiela eta beraiek dena kontrolatzeko gai direla.\nZiberbullying-a zoritxarrez modan dagoen hitza da, baina zer da?\nParekoen artean ematen den jazarpen edo eraso mota bat da. Teknologia berrien esparruan ematen da. Lagunei buruzko informazio iraingarria argitaratzea, teknologia berriak erabiliz: mehatxuzko mezu elektronikoak, argazki edo bideo pertsonalak argitaratzea, txantxa zakarrak egitea, xantaiak, irainak... Mota honetako jazarpena mugikorraren, sare sozialen, berehalako mezuen bitartez eman daiteke eta argitaratzen den informazioa ezabatzea oso zaila izaten da.


BBK eraikina (On Diego Lopez Haroko kale nagusia) - Wikipedia, entziklopedia askea.\nBBK eraikina (On Diego Lopez Haroko kale nagusia)\nGauez. Irudi gehiago\nBBK eraikina Bizkaiko Bilbo hiriburuan dagoen eraikin bat da.\nGaur egun Mango moda denden katearen jabetzakoa da.\nAbando auzoko On Diego Lopez Haroko kale nagusiaren 23. zenbakian dago, Astarloa kalearen izkinan, eta Bizkaiko Foru Aldundiaren jauregiaren alboan.\nAstarloa kalearen fatxada.\n2014an Mango kataluniar moda merkataritza-gune kateak bertan denda edo merkataritza-gunea jartzeko asmoz BBKri erosi zion.\nBBK eraikina (Plaza Biribila)\nMultimedia: Sala BBK Bilbao\nOrriaren azken aldaketa: 15 abendua 2019, 13:26.


Aurten ez da Jazpana Jaialdirik izango - bizkaie.biz\nAurten ez da Jazpana Jaialdirik izango\nBizkaie! 2019-03-06 07:58 Musikea\nEz dogu alkartea desegingo, akaso, laster zeozertxu egiteko gogoak hor jarraituko dauelako.\nJazpana 2009 urtean Beasaingo hainbat gaztek sortutako ekimen kulturala da. Urtebete aurrerago, Alkarte Kulturala zan eta bere intentzino bakarra Beasaingo herrian ekitaldi kulturalak bultzatu eta antolatzea da.\nJaialdi honetan, saskibaloiaz, skateaz, graffittiez, argazkilaritzaz eta musikaz gozetako aukera izaten da beste gauza askoren artean.\nJazpana Fest jaialdiak baldintza bi ditu jaiotzez ezarri jakozanak: herriko taldeei euren musikea erakusteko aukerea emotea eta ekitaldi zein kontzertu guztiak debalde izatea.\nAurten, barriz, Jazpana jaialdia ez egitea erabagi dabe antolatzaileek; arrazoiak asko dira, baina nagusienak ondokoak:\n- Errelebo faltea: urtez urte antolakuntzan jente barria eta dagoeneko ez dagoan jentea dago, baina momentu honetan, jaialdiagaz jarraitzeko prest dagoan jentea gitxiago da jarraitu nahi ez dauena baino.\n- Nekea: Orokorrean nekatuta gagoz, urte osoko lana eskatzen dau jaialdi honek, eta gelditzeko beharra daukagu.\n- Zailtasunak: milaka zailtasun ditu holako zeozer antolatzeak, baina batez be itoten gaituana, ekonomikoa da, jaialdia dobakoa izateak esan nahi dau jaialdira arte bermatuak ditugun diru sarrerak udalak zein beste zenbait pribaturengandik jasoten ditugunak dira, ganerakoa, barratik ateratakoagaz ordaintzen da. Jaialdi hau antolatzean gure nahia ez da dirua irabaztea, ez galtzea baino. Eta honetan be, gero eta gatxagoa da dirua ez galtze hori.\n- Desilusino/desengainua: Jente askorentzat Jazpana oso jaialdi maitatua dan arren, ez dogu lortu beste askorengana heltzea, berbarako, erakundeakana eta pena handiz konturatzen joan gara guk nahiko geunkena baina estima bajugoan dabela jaialdia zenbaitek, eta guk nahi bezainbeste ez laguntzeaz gan, trabak be jaso ditugu bertatik.\nEz dogu alkartea desegingo, akaso urte honen ondoren zeozertxu egiteko gogoak hor jarraituko dauelako (ez Jazpana Fest dan munstrotzarra segurutik, baina akaso zeozer txikixegoa... Nork daki)\nMila esker urte honeetan guztietan era batera edo bestela Jazpana! Fest -en parte hartu dozuenoi! Laster arte!


Idiazabal gaztak lore itxura hartu du bularreko minbiziaren aurka borrokatzeko - Deia\ndeia.eus 22.10.2021 | 15:57\nIdiazabal gaztak lore itxura hartu du bularreko minbiziaren aurka borrokatzeko B.U.\nErriberako Merkatuak ekitaldi solidarioa hartu du gaur goizean. Hurbildu den pertsona guztiek Idiazabaleko "Gazta lore" ospetsuak dastatu ahal izan ditu 2 euroren truke. Hori guztia, ACAMBIren bularreko minbiziaren aurka borroka sustatzeko, horregatik diru guztia elkartearentzat izango da. Han bertan, Yolanda Díez Bilboko Udaleko Osasun eta Kontsumo Saileko zinegotzia eta "Jardinero de las Flores" ezizenez ezagutzen den Santiago Mohedano ibili dira salmentak egiten.\nYolanda Diez Bilboko Udaleko Osasun eta Kontsumo zinegotziak horren arrazoia nabarmendu du. "Bularreko minbiziaren aurkako borrokaren aldeko ekintza askorekin ari gara azken astebetean, eta Bilboko Udaleko Osasun eta Kontsumo Sailak ez du bide hori eten gura. Ekimen guztiak gutxi dira. Oraingoan, Bizkaiko ACAMBI Elkartearentzat izango da bildutakoa, gaixotasun horren aurka borrokatzeko. Euren lana izugarri eskertzen dugu, noski, euren eskutik jarraitzen dugu, gure babesa dute eta izaten jarraituko dute".\nOrduan Bizkaiko Emakume Mastektomizatuen elkartea zenak 1988tik izan duen ibilbide luzean, bilakaera handia ezagutu du, gaixotasun horren tratamendu medikoek ezagutu duten bezala. Hori dela eta, 2004an, izena bi arrazoirengatik aldatu zuten: "emakumeak" hitza baztertzea, bularreko minbiziak gizonei ere eragiten dielako, eta "mastektomizatuak" hitza ezabatzea, bularreko minbizia izateak ez duelako beti bularra erabat kendu behar denik esan gura.\n2018an, elkartearen 30. urteurrenean, berriro ere izena aldatu zuten, minbizi ginekologikoa duten emakumeei ere laguntza emateko: "Asociación de Cáncer de Mama y Ginecológico de Bizkaia".


766131 - IRALE\n“Kontu hori are zailagoa da idazten dugunean, idatzian ez dago-eta intonazioa aldatzerik”: ez da egokiagoa marratxorik gabe?\nGure ustez, ez.\n1/ Euskaltzaindiak 1995ean arautu zuen nola idatzi horrelako esapideak: 27. arauan, hain zuzen ere (“HORI ETA, HORI EDO eta horrelakoen idazkera”). Laburbilduta, honela dio:\n1. Egitura hauetan guztietan ageri diren juntagailuak osorik idatziko dira beti: eta, edo. [eta ez ‘ta’, esaterako, mintzatuan egiten dugun bezala]\n2. Egitura agerikoa eta antzematen erraza denean, bereiz idatziko da juntagailua –ondoan koma izan edo ez–, bere garaian Euskaltzaindiak erabaki zuen bezala (hori eta, hori edo, hori dela eta).\n3. Perpaus konplexua denean, ordea, beharrezkoa izan gabe ere, aukeran izango du idazleak juntagailuaren aurrean marratxoa ipintzea, testua ulertzeko lagungarri dela iruditzen bazaio (hori-eta, hori-edo, zer dela-eta).\n2/ Beraz, aukeran ematen du horrelakoetan Euskaltzaindiak marratxoa ipintzearen auzia. Kontua da oso zaila dela neurtzea egitura sintaktiko bat noiz den antzematen erraza eta noiz konplexua, guztiz subjektiboa baita: irakurtzen oso ohituta dagoenak segituan antzemango dio, baina agian ez irakurle arrunt batek.\nGuk, badaezpada, esanekoak garenez, aukera hori baliatu dezakegunez eta gure helburu behinena ulerterraztasuna izaten denez, horrelako egituretan (kasu honetan, kausazko menpeko perpausetan) joera argia daukagu marratxoa erabiltzeko.\n3/ Esaldi osoa hau da:\n“Kontu hori are zailagoa da idazten dugunean, idatzian ez dago-eta intonazioa aldatzerik edo horren moduko bestelako baliabiderik”\nMarratxoa jarrita, argi dago –gure ustez– kausazko perpausa dela hondo berdez markatu duguna.\nZer gertatuko litzateke, berriz, marratxoa kenduko bagenu?\n“Kontu hori are zailagoa da idazten dugunean, idatzian ez dago eta intonazioa aldatzerik edo horren moduko bestelako baliabiderik”\nGure ustez, irakurketa lineala denez, irakurle arrunt batek honela zatituko lituzke sintagmak:\n“[Kontu hori are zailagoa da idazten dugunean], [idatzian ez dago] eta …”\nEta, beraz, espero luke eta juntagailu modura egotea hor, bi esaldi (esaterako) lotzeko. Puntura heldu, oker interpretatu duela konturatu, eta atzera egin beharko luke zuzen irakurtzeko. Horrelakoak saihesteko, uste dugu baliabide guztiz egokia dela marratxoarena.


Sopelako Udala - Ekainaren 28ko Adierazpen Instituzionala: Askapen Gay, Lesbiano, Transexual eta Bisexualaren eguna\nZu hemen zaude: Hasiera GIZ. EKINTZA ETA BERDINTASUNA Ekainaren 28ko Adierazpen Instituzionala: Askapen Gay, Lesbiano, Transexual eta Bisexualaren eguna\nEkainaren 28an, 44 urte beteko dira Stonewall Inn tabernan zegoen jendetza poliziari oldartu zitzaionetik, New York-eko barruti horretako "giroko" tabernak eten gabe jasan behar izaten zituzten sarekada bortitzen ondorioz.\nOrdudanik, hedatu egin da egun horren ospakizuna, bazterkeriaren eta tratu txarren aurkako eta ezarritakoaz besteko sexu joera, aukera, identitatea edo genero identitatea izateko lesbianek, gayek, transexualek eta bisexualek duten eskubideen aldeko borrokaren ikur gisa.\nEspainian, sexu joera, aukera, identitate edo genero identitateagatiko pertsonen aurkako jazarpenak, lege babesa izan zuen 1978/78 legea indarrean sartu eta homosexualitatea Arriskutasun eta Birgaitze sozialaren Legea aplikatzeko zioetatik ezabatu zen arte, legea bera 1995eko Zigor Kodea onartu arte indargabetu zelarik.\nDiktadura frankistaren ondoren, sexu joera, aukera, identitate edo genero identitate desberdineko pertsonen aintzatespen sozial eta instituzionala eta eskubide berdintasuna lortzen joan zen, mugimendu gay eta lesbianoen zein beste hainbat herri mugimenduen bultzada eta adoreari esker. Aldaketa horren aldeko lehen manifestazioak gogorki jazarriak izan ziren.\nMugarri azpimarragarriak izan dira:\n-Europako Legebiltzarrak onartu dituen hainbat Ebazpen, estatu kideei ekimen legegintzaile antidiskriminatorioa eskatzeko, baita eskubide guztien eta erasoeen aurkako babesa aintzatestekoa zein homofobiaren aurkako neurriak ere. Aipagarria da, bereziki, A-0028/94 Ebazpena, Europako Komunitatean lesbianen eta homosexualen eskubideen berdintasunari buruzkoa.\n-Gasteizko Alkatearen dekretua, ebazpen hori onartu eta, hain zuzen ere, 20 egunera onartu zena. Elkarketa Zibilen Errolda ireki zuen lehen kargu publikoa izan zen, bikote homosexualentzat zein heterosexualentzat, ezkondutako bikoteen eskubide berberak aitortu zitzaielarik bai batzuei zein besteei Udalaren eremuan.\n-Udal ugariren adierazpideak, euskal Udalenak barne, batia gurearena ere 1999an, pertsona guztion, sexu joera, aukera, identitatea edo genero identitaea dena delarik, eskubideen berdintasunaren aldeko Ebazpen aitzindari horri jarraipena eman ziotenak\n-13/2005 legearen, Espainiako Kode Zibila aldatu zuenaren, onarpena, sexu bereko pertsonak euren artean ezkontzeko eskubidea aintzatetsi zuena.\nAlabaina, oraindik ere, hainbat eragilek, Europako Legebiltzarrak berak eta hainbat herri mugimenduk, ohartarazpenak egiten dituzte, joera edo identitate sexualagatik pertsonek jasaten duten bazterkeria eta eskubideen aintzatespen faltaren aurka. Oraindik ere badago maitasunaren, sexualitatearen, generoaren edo sexu identitatearen berezko bizipena aldarrikatzen dutenekiko ikusezintasuna, jazarpena eta erasoa eragiten duten espaziorik.\nAintzatespen eza, desinformazioa eta ikusezintasuna faktore giltzarriak dira ukapen eta bazterkeria jokabide eta jarrerak iraun dezaten; Nazioarteko Amnistiak adierazten duenez, gayen, lesbianen, transexualen eta bisexualen aurkako indarkeriaren zio direlarik, hain zuzen ere.\nBisibilitate marko baten alde egin behar dugu, diskriminaziorik gabeko eta barnebiltze hezitzailedun espazio publikoaren alde, begirunean, giza eskubideen egikaritzan oinarritutako elkarbizitza giroa sustzeko, horiek baitira sexu aniztasun guztien elkarren aintzatespenean oinarritutako berdintasunezko harremanak ahalbidetzen duten oinarriak. Jendaurreko eremuak pertsona guztien eremu izan behar du, edozein delarik ere bakoitzaren erligio edo sexu berezitasuna zein berezitasun etnikoa.\nUdalok, herri aginte garenez gero, bisibilitatearen aldeko, diskriminazioa ezabatzeko, informazioaren, elkarbitzitzaren, begirunearen eta pertsonok, dena delarik bakoitzaren sexu aukera, joera, identitate edo genero identitate, elkar aintzatestearen aldeko ekintza positibo horren alde egin behar dugu. Udal ekintza erabakigarria izan da eta da.\nHau guztia dela-eta, Sopelako Udalak honako hau onartzen du:\nLehena.- Sopelako Udalak bat egiten du gay, lesbiana, transexual eta bisexualen eskubideen berdintasunaren alde eta diskriminazioaren aurkako herri aldarrikapenarekin eta dei egiten die herritarrei Askapen Lesbiano, Gay, Transexual eta Bisexualaren Nazioarteko Eguna den ekainaren 28aren kariaz antolatzen diren ekitaldietan parte har dezaten.\nBigarrena.- Sopelako Udalak funtsezkoa deritzo gure udalerrian jazarpenari, sexismoari, sexu indarkeriari eta homofobiari aurre egiteari, sexualitatean eta afektibitatean modu normalizatuan hezitzeari, desberdintasun afektibo-sexual, pertsonal eta familiartekoenganako begirunea errazteari eta sopeloztarron aniztasun afektibo-sexuala aintzat hartzeari.\nHirugarrean.- Errefusatu egiten dugu, edozein herritarren aurka, bere sexu joera, aukera, identitate edo genero identitaarengatik, bidera daitekeen edozein diskriminazio, lanean edo jendartean izan, zein osasun zerbitzuetan, hala hezkuntza arloan nola kultura arloan. Ildo horretan, herri kanpainak bideratuko dira, sexu aniztasuna, aberastasun kolektibo gisa, balioan jartzeko eta herritar guztien arteko sexu, afektu zein familiaren aldetiko desberdintasunekiko begirunea indartzeko.


Hegaldiak Alacantera | Vueling\nHegaldiak Alacant -tik\nEtengabe Mediterraneora begira dagoela diote. Ezagutu ezazu zuk zeuk!\nAlacanteko hiria etengabe Mediterraneora begira dagoela diote. Ezagutu ezazu zuk zeuk eta baliatu itsasoaren eta mendiaren artean duen kokapen aparta.\nHondartza-egun luzeak gozatzea atsegin baduzu, hemen urteko parte handi batean bainatzeko modua izango duzu. Mugimendu pixka bat nahiago baduzu, gauza entretenigarririk aurkituko duzu, seguru, hiri honek dauzkan jai askotakoren batean.\nEta eguzkia sartzen delarik, onena duzu Espainiako Zelaigunean, Postiguet Hondartzan eta kafetegi eta taberna asko dituen Portuan paseo bat eman dezakezu.\nErreserba ezazu orain zure hegaldia Alacantera!


Weblogak irakaskuntzan: MuÃ±oz de la PeÃ±aren ikastaroa | euskaljakintza\nBy Maite on 2005(e)ko abuztuak 7 in orokorra\nDenbora bat daramat (azken hilabeteak gutxi gorabehera) weblogen mundua ezagutu eta honen mendean erorita, zorionez edo zoritxarrez (oraindik ez dut oso garbi!). Ikaskuntza-irakaskuntzaren ikuskera konstruktibista duen IKTero horietako bat naizen neurrian, hurrengo urtean nire gaietako bat jorratzeko webloga tresna erabiltzeko asmoa dudala behin baino gehiagotan azaldu dizuet nire postetan.\nDenbora honetan, aipatutako alorrean lan interesgarria egiten ari direnen izenak eta weblogak ezagutzeko aukera ere izan dut: Carlos Tirado, JosÃ© Luis Orihuela … Baina, gaur, bereziki Francisco MuÃ±oz de la PeÃ±a irakasleari buruz hitz egin nahi dizuet. Izan ere, ostiralean irakurri nuen Bilbora ikastaro bat ematera zetorrela eta, ausardiaren ausardiaz, izena emateko deitu (epea, noski, aspaldi bukatuta zegoen) eta baiezkoa eman zidaten. Horrelaxe, bada, bertan izan naiz eta benetan interesgarriak iruditu zaizkit han ikusi eta ikasitakoak.\nMuÃ±oz de la PeÃ±a, Aula TecnolÃ³gica Siglo XXI Hezkuntza Atariaren sortzailea, gizon ireki eta ideiez betea da; Extremadurako azentu eta doinu bereziaz hitz egiten duena. Goiz osoa pasa zenezake berari entzuten, bere hitzek askatzen duten musikaltasunari adi…Baina gatozen harira!\nGaurkoan, hizkuntzaren ikuspegitik begiratuta, irakurketa-idazketaren didaktikarako tresna oparotzat aurkeztu eta weblogen abantailez hitz egiteaz gain, tresna hauek sortzeko sistema batzuk erakutsi dizkigu: Acelblog, Blogalia , Blogia, WordPress-ek kudeatutako Berriemaile eta beste asko. Halere, bereziki emozionatuta ikusi dugu azken egun hauetan ezagutu duen Zoomblog-arekin eta sakontasunean aztertzeari ekin diogu. Erabiltzeko oso erraza izateaz gain, baditu aukera batzuk nik beste batzuetan aurkitu ez ditudanak:\n1. Testu editoreak “what you see is what you get” sistema erabiltzen du (word-en idazten arituko bazina bezala): ez du HTML hizkuntza erabiltzen.\n2. Artikulu bat idazteko ez dago administrazioan sartu beharrik, posta elektronikoaz bidal daiteke (ikasleentzat oso erosoa).\n3. Trackback automatikoa du (ez daukazu idatzi beharrik).\n4. Argazkiak eta irudiak txertatzea oso erraza izateaz gain, Flickr erabiliz, zure albumak osatu eta zuzenean argazkiak txertatzeko aukera ere ematen du.\nHitz batez, aukera mordo bat eskaintzen ditu!! Gainera, berak osatutako material interesgarri bat banatu digu patxadan azter dezagun (eta horixe da nik egin behar dudana artikulu hau publikatu ostean).\nAmaitzeko esango dizuet asteazken, ostegun eta ostiralean irakaslea Donostian izango dela Hot Potatoes-en inguruan ikastaro bat ematen. Ezetz asmatu nork eman duen izena hara joateko? Nik, noski!\nEuskal blogosfera sustatzen: IruÃ±ean ikastaroa\n2 Responses to Weblogak irakaskuntzan: MuÃ±oz de la PeÃ±aren ikastaroa\nTxomin 2005(e)ko irailak 19 at 2:47 pm #\nBilboko La Salle Ikastetxetik mezu hau jakin ezazue geu ere saiakeretan gabiltza weblog didaktikoa sortzen.\nIzango dugu elkarren berri!\nMaite 2005(e)ko irailak 19 at 9:51 pm #\nKaixo, Txomin! Gu oraintxe hasi gara honetan, beraz, zuek bezala berriak gara. Zein arlo jorratu behar duzue weblogen bitartez? Zein adineko ikasleekin? Guri ere gustatuko litzaiguke jakitea… Laster arte!


kritiken hemeroteka » Urradura\nUrradura Iratxe Esnaola / Berria, 2012-04-22\nHarkaitz Zubiriren lehen literatur lan argitaratua Zakur kale ( Susa, 2007) izeneko ipuin bilduma izan zen. Orduko hartan kritikak pertsonaien artean eta pertsonaiok elkar gurutzatzen zuten enpresan izan ustelkeriak nabarmentzen zituen, baita donostiar anitzen erretratua egin izana ere. Ezaugarriok herrestan ekarri ditu bost urte geroago, baina Anaitasuna SA enpresak eta Donostiak lotzen dituen bost pertsonaia berriok, oraingoan, eleberrian eta narratzaile orojakileaz lagundurik datoz. Hogei kapitulu eszena laburrez osatuekin egiten du aurrera kontakizunak, eta txandaka pertsonaia bakoitzaren barrunbeak ezagutzen ditugu. Hogeita hamar urte inguru dituzten belaunaldia da Josu, Nora, Aingeru, Herrera eta Etxebe bikotearena. Anaitasuna enpresan (izenen hautaketa ez da inoiz kasuala, eta ironiaz bustiak datoz) lan egin zuen aita hil berri zaio Josuri. Enpresa berean dirau Josuk lanean eta aitaren heriotza amiantoa eta asbestoa erabiltzeak sortu zuelako zantzuak ditu. Enpresako datuak bilatzen hasiko da lankideei laguntza eskatuz, sindikatuekin elkartuz, testigantzak bilatuz, justu enpresan hitzarmen kolektiboa negoziatzen ari direla. Horraino aurreikusgarria den trama.\nZorionez, Josuk ez du gorpuzten borrokalari sozial arrakalarik gabearen heroikotasunik. Amaiera arte bere asmo onen zalantza izango du irakurleak. Tira, bere asmoena eta gainerakoenena. Intentzio on askorik geratzen ez den mundua marraztu digu egileak, norberekeriara emana, garratza eta lehiakorra gehienean. Sindikalisten ustelkeria, lankideen arteko labankadak, solidaritate falta eta mesfidantza. Aldi berean, asmo eskuzabalak dituztenen erredura eta urradura, tantakakoa, zein behin betikoa. Bereziki azpimarratzen da aita-seme harremana. Josu semearentzat berak izan ez duen bizi-maila nahi du aitak, eta asmo horrekin nor izateko zer egin behar den errepikatzen dio. Horrek semeagan sortu duen auto balorazio eskasak, aitarekiko ezinikusi eta lehiakortasunak, aita-seme harreman orokorrago baten trazadura konfliktozkoa iradokitzeko adina indar du.\nEguneroko arazoekin literatura egiten daki Harkaitz Zubirik. Hipotekarekin arazoak dituzu eta etxea eta autoa ordaindu beharrak oinak kakaztu dizkizu? Diru beharrean zaude eta gurasoen eskuzabaltasunaren mende jarraitzen duzu? Langabeziaren beldurrean eta prekarietatearen mugetan bizi den donostiarra aurkituko duzu, Bidebietako sindikalistaren alaba eta fabrikako langilearen semea. Liburuaren bigarren atalean, pertsonaia ezberdin bat agertuko da, Aingeru, Anaitasuna SA enpresako zuzendariaren semea. Donostiar dirudun pijoen ikuspuntua txertatzen du, eta asko eskertzen da, enpresaburuen hitzik ez delako ageri, bestela (narratzailea beraiekin ez doan neurrian). Ezer izatekotan gabezia horixe luke, enpresako beste begiratuaren falta sumatzen da, jabearena, nahiz Aingeru semearen bitartez bera zertan den bihurtzekoa iradokia geratu. Baina, inondik ere, egileak ez darabil joera manikeorik, eta zikoizkeria klase kontua baino, norbere ardura moduan erakusten du.\nBada garraztasun gehiago, oraindik, eleberrian. Lagunartea galtzeak uzten dituen zauriak. Laguntasunaren trena ospa egiten duen trena da, eta, badoalarik, kirrinka mingarria egiten du trenak. Bikote harremana ez gutxitan kolokan jartzen da eta geroz eta bakartuago gaude bizian. Horixe ba, erretratua. Urratua uzten duen eleberria da. Jendarteko injustiziak, kideen labankadak, norberaren zikoizkeriak koktel gordintxoa dakarkigute. Hona hemen amets zapuztuak, asmo kolektibo transformatzaileak porrotera eramanak. Urradura sentipena utzi dit liburuak, baina ona da hori, irakurtzea merezi duen eta ukitu nauen seinale.


Arabako lantokietan CIE Taldeak legez kontrako lagatzeak egin dituela berretsi du lan ikuskaritzak - halabedi\nArabako lantokietan CIE Taldeak legez kontrako lagatzeak egin dituela berretsi du lan ikuskaritzak\nErredakzioa | Mar 12, 2018\nLan ikuskaritzak, otsailaren 15eko ebazpen baten bidez, Recytec, Gameko, Nova Recid eta CIE Mecauto enpresek euren lantokietan “legez kontrako lagatzeak” burutu izana ebatzi du, SGE Quality Services enpresa erabiliz horretarako. Horrela azaldu du ELA sindikatuak.\nGaineratu dutenez, lagatze honek 45 langilerengan izan du eragina. SGEn kontratatuta egon direnez, %50eko soldata txikiagoa izan dute, CIEko lantokietan lan berdina egiteagatik eta CIE-rentzako bakarrik lan eginez.\nELAren ustez, “zerbitzuetako enpresak M. Rajoyk bultzaturiko erreforma laboralaren ondorioz ugaritu egiten direla” frogatzen du honek. “Horretarako duten oinarri bakarra langileen esplotazioa da”, salatu dute.\nSindikatuak irmoki salatu du CIE euskal multinazionalak horrelako enpresen erabilera egitea. Are gehiago, multinazionalak 215 milioi euro irabazi zituen eta horrek, egoera “larriagoa” bihurtzen duela salatu du ELAk.


Finantza-erakundeek familientzako kreditua izoztuta dute | Consumer\nFinantza-erakundeek familientzako kreditua izoztuta dute\nEtxebizitza erosteko emandako kredituak 676.335 milioi eurokoak izan ziren irailean.\narabera: Ostirala, 2009ko azaroaren 06a\nFinantza-erakundeek familiei emandako kredituaren saldoa 903.240 milioi eurokoa izan zen irailean, eta, beraz, aurreko urteko maila berean mantendu zen. Abuztuarekin alderatuta, iraileko guztizko saldoa 99 milioi euro murriztu zen. Bestalde, Espainiako enpresek 924.865 milioi euroko kredituak jaso zituzten, hau da, urtetik urtera %2 gutxiago, Espainiako Bankuak argitaratutako azken datuek erakusten dutenez.\nFamiliei etxebizitza erosteko emandako kredituak 676.335 milioi izan ziren irailean, duela 12 hilabete baino %0,2 gehiago. Kontsumorako kredituari dagokionez, erakundeek 224.241 milioi euroko maileguak eman zituzten, 2008ko irailean baino %0,9 gutxiago, baina aurreko hilabetean baino 21 milioi gehiago.\nEnpresek 924.865 milioi jaso zituzten kreditu gisa irailean, eta horrek %2ko atzerakada ekarri zuen 2008ko hilabete berarekin alderatuta. Aurreko hilabetearekin alderatuta, enpresei emandako kredituek moteldu egin zuten beherakada, %0,19 bakarrik murriztu baitziren.\nfamiliak izoztu kreditu


Gaztelu Udako 1.edizioko programazioaren ezagutza egin - Hendaye\nGaztelu Udako 1.edizioko programazioaren ezagutza egin\nArgitaratze eguna\t29 uztaila 2021\nBesta Batzordeak, Hendaiako Herriarekin elkarlanean, “Gaztelu Udan” 1. ekitaldiaren egitaraua ezagutzea proposatzen dizue.\nInformazio gisa, uztailaren 31ko Pintxo Kontzertua gaualdia ezeztatua da.\nuztailaren 16 eta abuztuaren 13 eta 21ean\nPintxo-kontzertu gaualdiak, Lanetik Egina elkartearen eskutik\nAbuztuaren 2tik 20ra:\nHendaiako Euskal Bestaren inguruko erakusketa, Oroitza elkartearen eskutik.\nAbuztuaren 2tik 4ra\n10:30 – 12:30: Kultura-deskubritze tailerrak, euskal kultura familian ezagutzeko (8 urtetik goiti): euskal dantza ikastaroa, erreserbak linean www.hendaye-culture.fr webgunean.\nAbuztuaren 5 eta 6an\n10:30 – 13:00: Kultura-deskubritze tailerrak, euskal kultura familian ezagutzeko (8 urtetik goiti): euskal kantu ikastaroa, erreserbak linean www.hendaye-culture.fr webgunean.\n22:00: Zinema aire librean – DANTZA, Telmo ESNALen filma\nGaztelu Aretoko zabaldegian\n21:00: GAZTELU ZAHAR abesbatzaren kontzertua\nGaztelu Aretoko ikuskizun gelan – Dohainik – AITZINETIK ERRESERBATUZ\nGaztelu Zahar Hendaiar abesbatza 1945ean sortu zuten Pepito Alonsok eta lagun talde batek. 38 kidez osatua da. Kantariak 4 pupitretan banatzen dira: 1.tenoreak, 2.tenoreak, baritonoak eta baxuak. 4 ahotsetako melodiak abesten dituzte, Euskal Herriko zein beste herrietako errepertoriotik hartuak. http://www.gazteluzahar.com/cadre.htm\n20:00: ERRIMAK BI OINETAN – Dantza ikuskizuna Haatik konpainiaren eskutik\nGaztelu Aretoko zabaldegian – Dohainik – AITZINETIK ERRESERBATUZ\nAbuztuaren 8tik 20ra\nEuskal jantzi tradizionalen erakusketa, Ramon Garciaren eskutik.\nGaztelu Aretoko ikuskizun gelan. Dohainik.\nErakusketa honek Euskal Herriko janzkera zein modaren historia gertutik ezagutzeko aukera ematen du.\n10:30 : Pilota errebote partida, Gaztelu Zahar pilotalekuan\n11:30 : Mutxikoak, Gaztelu aretoan\nGaztelu Aretoa – Merkatuko karrika, 1\n+33 (0)5 59 48 23 58 – evenementiel@hendaye.com\nOrdutegia: astelehenetik larunbatera: 10:00-12:30 / 13:30-17:30.\nHurrengo artikulua :Belaunaldiartekoa: kolektiboki harremana atxiki


Arthur J. Moss, kardiologiako katedraduna eta Estatu Batuetako Osasun Institutu Nazionaletako aholkularia (NIH) | Consumer\nArthur J. Moss, kardiologiako katedraduna eta Estatu Batuetako Osasun Institutu Nazionaletako aholkularia (NIH)\nBihotz-gutxiegitasuna duen adineko pertsona baten bakardadeak egoera kardiobaskularrari eragiten dio\nArthur J irakaslea. Moss kardiologiako katedraduna da Rochesterreko Unibertsitatean (New York), eta Osasun Institutu Nazionaletako (NIH) eta Heart, Lung eta Estatu Batuetako Blood Instituteko aholkularia da. FDAk (Food and Drug Administration) ikertzaile hori epailea da gaixotasun kardiobaskularrei aurre egiteko botika berriak baloratzean. Arritmiekin, sindrome koronario akutu eta kronikoekin eta bat-bateko bihotz-heriotzaren prebentzioarekin zerikusia duten zenbait zientzia-arlotako iritzi-liderra da Moss.\nBI BAT-BATEKO HERIOTZA\nArthur J-ren taldea. Mossek argi utzi zuen Estatu Batuetako ospitaletik kanpo gertatutako bat-bateko heriotzen %90ek (kale erdian, zentro jendetsuetan edo etxeetan eraso egiten dioten gaixoak) kardiopatia iskemikoari erantzuten diola. Espainian antzeko azterlan bat egin nahi izan zen, auzitegiko medikuen laguntzarekin, eta ospitaletik kanpo gertatutako bat-bateko heriotzen zergatia bilatu nahi izan zen; adituek, ordea, ezusteko bat eman zuten.\nEspainian, bat-bateko heriotzen %60k baino ez dute eragiten kardiopatia iskemikoa. Orain arte, Eulaliak 200 kasu argitu ditu Bartzelonan eta Sevillan. Kasu horiek frogatu dute bihotzak beste arrazoi batengatik huts egiten duela: ezkerreko bentrikuluaren pareta loditzeagatik -ezker-bentrikuluaren hipertrofia-, hipertentsio arterialari lotua.\nHala ere, Eulaliak 200 kasu gehiago biltzea espero du, behin betiko ondorioak ateratzeko. Antoni Bayés de Luna (Bartzelona) ikerketaren sustatzaileetako batek dioenez, “bat-bateko heriotzaren eredua Atlantikoaren beste aldean dagoenaren desberdina izan daiteke”, arrazoi genetikoak eta ingurumenekoak kontuan hartzen baititu. “Han patroi arteriosklerotiko bat nagusituko litzateke, eta hemen hipertentsiboa”, dio.\nbihotzeko institutos nacionales de salud-eu kardiologiako katedraduna moss-eu pacientes-eu


Yavaş-eko lehendakariaren pertsona bideratutako garraio proiektuak | RayHaber | raillynews\nHasieraTURKEYCentral Anatolia Region06 AnkaraYavaş presidentea Giza Orientazio Garraio Proiektuak\n10 / 04 / 2019 06 Ankara, Central Anatolia Region, RAILWAY, GENERAL, HIGHWAY, KENTİÇİ Rail Systems, Pneumatikoen gurpileko sistemak, GOIBURUKO, Metro, TURKEY, BIDEOAK\nYavaş presidentearen adierazpenean oinarrituta, Başkent Hiriburua herrialde osoan, herrialde osorako ereduzko hiria da, kapitalaren aurpegia aldatuko du eta ikuspegi eta ikuspegi berri bat emango du. Yavaş alkateak esan zuen jendeari banan-banan ukitu zituzten pertsonentzako garraio proiektuak beteko zituela eta urte osoan zehar Ankara balioa gehituko duten lan berriak sinatuko ditu.\nDeskontatutako, doako edo opari bidezko garraio proiektu bereziak izango ditugu izendatutako herritarren taldeentzat. Honako hauek dira: EYT (Age of Retirement Persons) pertsona erretiratuen garraio instalazio berberak eskaintzen ditu, 52 hegazkineratzeko txartelak ikasleentzako, Garraio publikoko aplikazio berezia, gutxieneko soldata eta etxeko zerbitzuak dituzten langileak, eta doako hileko hegazkineratzeko diru-laguntzak, lan eskatzaileak zehazteko.\nEskaerari dagokionez, garraio publikoaren eta ibilgailu pribatuen jarraipena eta arautzea da bidaiarien dentsitate orduen arabera. Hala nola, sistema metropolikoen trafikoa oso dinamikoa eta konplexua bihurtu den zirkulazioaren aldaketa bizkorrak, biztanleriaren hazkundea eta ibilgailu kopurua, ingurumenaren kutsadura eta kostuak behar dira horrelako sistema bat ezartzea.\nGaur egungo teknologia garatzen dugu gure hiriburuan garraio-sistema sentikor bat garraiatzeko sistema bat ezartzeko beharrezko azpiegitura eta garai hartako puntura eramatea. Sistemari esker, lehendik dauden ibilgailuen flotatik eraginkortasun handiena lortu ahal izango dugu.\nGarraio-sistemaren eskaera trantsizioarekin;\nBidaiarien poztasuna eta erosotasuna handitzen dira.\nErrentagarritasuna handitzen da produktibitatea handituz.\nKostuak murrizten laguntzen du flota hobetzeko eta mantentzeko beharrezko finantzaketa.\nBidaia denboraren murrizketa, hiri mugikortasunaren ekarpena ekonomiari handitzen dio.\nIbilgailuak garraiatzea errazten du, hala nola anbulantziak, suhiltzaileak, poliziak larrialdi egoeretan eta ebakuazioaren abiadura handitzen du.\nMIKROAREN GARRAIOAK ARAZOAK\nIntersection and bottlenecks Ankara garraiorako gune nagusietan ikusten da, batez ere lanerako eta irteerako orduetan. Hiriko eta garraio planifikatzaileekin lanean eta ibilbideetako merkatari, gidari eta bidaiariekin topaketa egitea, garraiatzeko etenaldiak eta pilaketaren arrazoiak zehaztuko dira. Özel Micro Solution ara izeneko proiektu berezi eta azkarra ezarriko dira.\nHACETTEPE ETA ERDI ARLOETARAKO UNIBERTSITATE TEKNIKOA CAMPUSEN GARBIKETARAKO SOLUZIOAK\nHacettepe eta Ekialde Hurbileko Unibertsitate Teknikoak hezkuntza-zerbitzuak eskaintzen ditu 2017 eta 2018 mila ikasle inguru 50 / 30 ikasturtean, hurrenez hurren. Unibertsitate horietarako eskaintzen den garraio publikoa Koru Metroak eskaintzen du, baina kanpotik kanpora. Hacettepe Unibertsitatean, autobus zerbitzua dago, gutxi gorabehera, 5 kilometro distantziara Beytepe metro geltokitik campuseko irteeraraino. Ekialde Hurbileko Unibertsitate Teknikoan, ikasleek minibusetan campusera iristen saiatzen dira METU metro geltokitik irten ondoren.\nLehenengo irtenbide azkar gisa, Hacettepe eta Ekialde Hurbileko Unibertsitateko ikasleen garraio beharrak aztertuko dira eta doako udal autobus zerbitzuak ezarriko dira beharrak asetzeko.\nGARRAIO-SISTEMAREN ARAZOAK SİNCAN eta BAŞKENT OIZ\nSincan eta Başkent-ek antolatutako industria-guneen garraioaren eskaera aztertuko dira eta Sincan Aldiriko geltokia eta Törekent metro geltokiarekin zerbitzu-ibilbide integratuak zehaztuko dira.\nGoizeko zirkulazioaren arazoa konpontzeko eta errenta ertaineko eta behe mailako soldatapeko langileentzako garraio gastuak murrizteko, doako zerbitzuen ibilbideak produkzio zentroetara bideratutakoak (Sincan, Başkent eta Ivedik) eta Guneak bideratuko dira. Era berean, etxean eta haurtzaindegian aritzen diren emakumeentzako, Halk Transportation aplikatuko da.\nEguzki energiari esker, udan geldialdiak eta neguko geldialdiak izango ditugu.\nŞENTEPE - KIZILAY GARRANTZITSUA\nEz dago Şentepe-tik Kızılay-eko garraio publikorik. Şentepe-ko Kızılay zentroan sartzen saiatzen diren pertsonak Sıhhiyeerantz doan minibusetez hedatzen dira eta Kızılayera joateko behartuta daude. Arazo horri aurre egiteko, Şentepe eta Kızılay arteko garraio publikoaren zerbitzua jarriko da martxan.\nSOLUZIOAK LAN EGINDAKO IVEDIK OIZ\nIvedik Antolatutako Industria eremuan, ez dago garraio publikoaren zerbitzua, garraio eskaria gero eta handiagoa izan dadin. Langileek garraio ibilgailu garestietara zuzenduta daude, batez ere taxiak, beren baliabide propioekin edo bere soldatak partekatuz. Eskualde honetako garraio eskaera azkar eta aztertuko da garraio publiko eta shuttle zerbitzuen bidez.\nEGO SISTEMAREN BERRIKUNTZA\n2019en bezala, Ankara EGO-k TL 600 milioi baino gehiagoko galera estimatua jasoko du. Sistema hau birkonfiguratu behar da. Berregituratze fasean zehar, garraioaren plangintza unitate bat, Istanbulgo Udalerri Metropolitarrean eta eguneroko garraio eskaerak aztertzen duenean berrantolatuko da. Unitate honek hiriko garraioaren planak eta garraioen plan nagusia prestatzeaz arduratuko da, baita garraio arazoei irtenbide bizkorrak ematea ere. Unitate hau martxan jartzean, akademiko eta garraioko adituek osatutako aholku talde bat ezarriko da eta unitateko autoritate eta erantzukizunak zehatz-mehatz zehaztuko dira aholku-batzordearen gomendioen arabera.\nETILER STREET KALEKO IBILGAILUEN MUGIKORTASUNAREN ARAZOA\nGure ikerketen ondorioz, kalean ibilgailuaren batez besteko abiadura 20-45 km artekoa da. Batez ere ordu garaietan, abiadura hori gutxitzen da. Lerro hau kalea zabalduko da.\nKEÇİÖREN-ETLİK HOSPITAL HOSPITALAREN GARRAIOA\nEtlik Herriko Ospitaleko Campusaren garraio arazoa konpontzeko, Eşref Bitlis kaleko bidea jarraituz Keçiören Awakening Movement Station-etik abiatuta, M2 Batıkent / Torekent Metro-ko İvedik geltokira doan garraio publiko bat eraikiko da. Lerro honek Keçiören eta Batıkent-eko ibilbideetan errazago egingo du Etlik City Hospital-era iristeko.\nTAYD-ekin egingo dute Kayaş-etik Elmadağ-ra (27 km) eta Sincan-etik Aya-ra (24 km) Kayaş eta Sincan arteko zerbitzura hedatzeko ikerketak. Horrez gain, elkarrizketa bat egingo da TCDDrekin, Kayaş-Sincan aldiriko linea Metropolitar Udalaren funtzionamendua İzmir İZBANen kasuan bezala. Modu horretan, aldiriko lerroa Ankara hiriko garraio publikoaren sisteman sartuko da eta horren erabilera eraginkorragoa izango da.\nAIREPORTUAREN GARRAIOA ARAZOA SOLUZIOA\nEsenboğa Aireportuko zerbitzu-bideak Batıkent, Sincan eta Çankaya bezalako auzoetatik definituko dira, Ankara bizi direnek Kızılay, AŞTİ edo AKM bezalako gune nagusietara etorri behar direla esenboğa aireportura iristeko. . Linea horien funtzionamendua Ankara Udalerri Metropolitarrak egin dezake eta lehendik dauden operadoreak, HAVAS eta BELKO, denbora jakin batean konpondu ahal izango dira inbertsioik egin gabe.\nHavaray garraioa hiriburura\nESRAYk Berrikuntzaren ikuspegiari buruzko ikuspegia onartzen du\nBide Segurtasuneko eta Gidariaren Prestakuntza Prestakuntzara bideratutakoa\nBezeroari zuzendutako Inbertsio Handiak Sedaş-eko Kocaeli-n\nGarraio publikoaren eskaera\n"Saldu YHT Turkia Zerbitzua 40 biztanleriaren ehuneko the": Egokia\nYusuf Sünbül: Pertsonen Kudeaketa eta Giza Baliabideak\nZientzia eta Teknologiari zuzendutako proiektuak\nEnpresa pribatuek Kargatzen aurretik trenbideak eramaten dituzte jendea


ELKARTASUNA MUGIMENDU SOZIALISTAREKIN\nNazioarteko Korronte Marxistak\nNazioarteko Korronte Marxistak elkartasuna adierazi nahi die Mugimendu Sozialistako (MS) kideei, aspalditik ari baitira sektore sozialdemokraten eta EH Bilduren zuzendaritzaren jazarpen eta larderia kanpainari aurre egiten, euskal eskuinaren jarrera atseginarekin.\nNazioarteko sozialismoa eta "sozialismo nazionala": beharrezko eztabaida\nMarx eta Engelsen arabera, sozialismoa gizadiaren aldi iragankor bat da, hurrengo fasera, komunismora, igarotzeko hedapen planetario bat behar duena. Hala eta guztiz ere, “komunista” edo “komunista tradizioa” duten alderdi askok nazio mailako errepublika sozialista bat ezartzea dute helburu, sozialismoaren mundu mailako beharra alde batera utziz eta internazionalismoa estrategia politiko gisa baztertuz.\nEuskal herriko mugimendu sozialistaren gorakada\nPandemiaren ondorioz bizitako protesta barealdi orokorrari kontrajarrita, kontzientzia soziala irauli eta egoerari aurre egiten dioten erradikalizazio prozesuak ere azaleratu dira. Hau izan da Euskal Herriko kasua, hain zuzen, non mobilizazioak indartsu jarraitu duten edo indarra berreskuratu duten bereziki azken urte honetan. Horregatik, joan den urtarrilaren 29an, GKSk (Gazte Koordinadora Sozialistak) deituta, manifestazio jendetsua elkartu zen “burgesiaren diktaduraren aurka”; izan ere, 7000 gazte komunista baino gehiago bildu ziren Bilbon eta Iruñean.\nUkrainako krisia: Bidenek gerraren garrak piztu ditu\nIragarpen txundigarri batean, Sergei Lavrov Errusiako Kanpo Harremanetarako ministroak esan zien Errusiako hedabideei: “NATO, funtsean, Errusiaren aurkako gerra batean sartuta dago, hirugarren baten bidez, eta hirugarren hori armatzen ari da”. Ohi ez bezala haserre, NATOri leporatu zion Ukraina laguntza militarrez hornituz zeharkako gerra egitea, hain zuzen ere mendebaldeko defentsa ministroak Alemanian bildu direnean AEBek antolatutako elkarrizketetarako. AEBtako jeneral batek "aste oso kritikoak" deitu zituenaren bidez Ukrainari emandako babesari buruz.\nUkrainako gerra: errealitatea eta fikzioa\nUkrainako egungo gerraren berezitasun nagusia da aurrekaririk gabeko informazio-gerra batek erabat eklipsatu duela. Horrek bero handia sortzeko balio izan du, baina oso argi gutxi. Izan ere, bere helburu nagusia ez da informazioa ematea, benetako egoera ezkutatzea baizik. Horretan, onartu beharra dago, arrakasta handia izan dute.\nEz Espainiako armak eta tropak Ukrainako gatazkara bidaltzeari – Alternatiba internazionalista eta klasedunaren aldekoa\nKLASE BORROKA-NKM (Nazioarteko Korronte Marxista)\nEspainiako Estatuko Nazioarteko Korronte Marxistak Espainiak Ukrainako gerran duen inplikazioa arbuiatzen du. Bereziki arbuiatzen dugu Ukrainako gobernuari armak bidaltzea eta Pedro Sanchez Gobernuko presidenteak martxoaren 2an Diputatuen Kongresuan iragarritako gainerako neurriak, eskuinaren eta ultraeskuinaren eta erregimenaren ezker ordainduaren babes sutsuarekin.


Hemen zaude: Sarrera » Herri aldizkaria » 2004 » Uztaila » Iritzia » Indarra\nBa da indarra bazterretan eta alkohola tartean bada zeresanik ez. Ostiraletan Azpeitiko gaua hilda dagoela egia da, baina larunbatetan badirudi aste guztian metatutako indarrak bat-batean askatzen direla, batzuengan behintzat. Ez da giro, trafikoko seinaleak okertuta edo ondotik aterata, zuhaitzak puskatuta, loreontziak iraulita, aulkiak eta hesiak ibaian, bakean dauden autoak kolpatuta.... Gainera, lepo gainean materia gris gutxiena dutenek 18.000 zaldiko karro super-dotorea martxan ipini, ondo berotu eta pneumatiko erdia asfaltoan uzten dute, sentsazio super-fuerteak sorrarazten publikoarengan. Badira gauean pertsonaia berezi batzuk ere; horiek, luma dotorez jantzitako hegaztiak bailiran, autoaren lau ateak ireki eta musika topera ipintzen dute super-ondo entzuteko, aldameneko etxean jendea lo egin nahian dabilela axola gabe. Beste batzuk, berriz, hankartean moto xahar bat ipini eta azkar ez dira joango, baina zarata atera bai, la hostiako zarata.\nPolitika ere indarren erakustoki nabarmena da eta, bereziki, asteburuetan. Irudimena asko lantzen da gainera, eta material ugari erabili. Azpeitia ez da salbuespena, eta aspaldian nahiko baketsu badago ere, ikusi eta sentitu ditugu pankartak eta pintadak, panfletoak, irainak pegatinetan, manifestazioak, kutxazainak erreta, telefono-kabinetako, bankuetako eta dendetako kristalak (batzuenak) hautsita, mamuen bezalako adierazpen teatrofestiboak (non ote dabiltza aspaldian?).\nDena den, taldean eta jendaurrean gizakia lotsagabea da, baina estasis alkoholiko edo politiko baten ondoren bakarka eta gantzontzilotan ezer ez. Kale eguzkitsu batean gizon super-indartsu hauekin guru-tzatu eta denak burumakur. Eskerrak asteburuan horrenbeste indar erakutsi eta gero, astean agujetak izaten dituzten.


Aske nahi dituzte | Politika | Berria\nAske nahi dituzte\nAltsasuko Gurasoak pozik daude semeak orain Zaballan eta Iruñean direlako, baina esan dute borrokan jarraituko dutela denak askatu arte\nBel Pozueta eta Miren Oleaga, atzo, Iruñean emandako prentsaurrekoan. IDOIA ZABALETA / FOKU\n«Gazi-gozoa». Horixe da Altsasuko Gurasoek egin duten balorazioa, beren seme presoak Euskal Herrira ekarri dituztela eta. Urtebete eta bederatzi hilabetez Madril aldeko espetxeetan sakabanaturik izan dituzte Adur Ramirez de Alda, Jokin Unamuno eta Oihan Arnanz, eta lau hilabetez Jon Ander Cob, Iñaki Abad, Julen Goikoetxea eta Aratz Urrizola. Azkeneko asteetan, Zaballako (Araba) eta Iruñeko kartzelatara ekarri dituzte, Espainiako Presondegietako Lege Orokorrari jarraikiz. Baina ez da aski, Bel Pozueta gurasoen bozeramaileak adierazi duenez: «Guztiak Euskal Herrian daudela esateak pozten gaitu, baina oso garbi dugu esan beharko genukeena zera dela: etxean daudela, aske».\nHorregatik, beren semeek askatasuna erdietsi arte borrokan jarraituko dutela ohartarazi du Pozuetak, Iruñean, prentsaurreko batean. «Behin-behineko presoaldia zuhurtasun neurriaren erabilera maltzurra da, beste zigor bat gehitzen ari baitira». Altsasuko (Nafarroa) gazteak kartzelan daude, epaia irmoa ez bada ere. Are, Ramirez de Alda, Unamuno eta Arnanzen kasuan, fiskalak segurtatu du behin-behinean kartzelan egonen direla zigorraren erdia bete arte, gutxienez. Hori «mendekua» dela diote gurasoek.\nSakabanaketa «zigor gehigarria» dela salatu dute, eta, horren ondorioz, errealitate «mingarri», «arriskutsu» eta «izugarria» pairatzen dutela familia askok Euskal Herrian. «Hori desagertu egin behar da», zehaztu du Pozuetak. Hala, orain arte bizi izan dutenak «neurrigabekeria izugarria» eta «bidegabekeria» agerian uzten dituela salatu du.\nOrain, Espainiako Auzitegi Nazionalaren zain dira, epaiari jarritako helegitearen ebazpena noiz aterako. Horren arabera erabakiko dute zer bide hartu. Gazteen askatasuna lortu ezean, manifestazio handi bat egiteko asmoa dute. «Gorenera jotzen badugu, gizarteak berriro erakutsi beharko du benetako justizia nahi dugula. Epaileek entzun beharko dute». Beharrezkoa balitz, Konstituzionalera eta Europako Giza Eskubideen Auzitegira joko lukete, «askatasuna lortu arte».\nBisitak etxetik gertu\nGurasoentzat gogorra dena zigorra betetzen ari direnentzat are gogorragoa dela azaldu du Pozuetak. «Haietako batek esan zigun autobusean Altsasu eta Urbasa ikusi zituela, eta une horretan bere buruari galdetu ziola: 'Baina zer egiten dut nik hemen?'».\nAltsasuko gazteen gurasoek dagoeneko egin dituzte lehenbiziko bisitak Iruñean eta Zaballan. Oztoporik izan da, ordea: Iñaki Abad ostiralean lekualdatu zuten, eta familiari ez zioten bisita egiten utzi; asteburuan ere ezinen zutela esan zieten, baina azkenean lortu zuten arratsaldean semea ikusteko baimena. Horrelakoetan kartzelek duten «arbitrariotasuna» salatu dute. «Horrela izan da prozesu guztia».


Ikasleengandik zientzialariengana - Calasanz Santurtzi\nBigarren hiruhileko interesgarria izan dute Lehen Hezkuntzako hirugarren mailako ikasleek. Izan ere, Zientzietako proiektu berriarekin batera rol aldaketa garrantzitsua egin behar izan dute. Ikasle izatetik, ikerlari izatera pasatu dira.\n“Non egoten dira barraskiloak eguzkia egiten duenean?” galderari erantzuna eman ahal izateko bihurtu izan dira ikerlari. Hasierako momentutik argi geratu zen ikerketa hori aurrera egin ahal izateko barraskiloak eskura izan behar zituztela egunerokoan zituzten jarrerak aztertu ahal izateko. Lehenengo pausua barraskiloen habitata ulertzea eta elikadura ezagutzea izan zen, barraskiloak zaindu ahal izateko noski. Jarraian hainbat gasteropodo izan genituen klasean sartuta. Terrariumen barruan, baten batek ihes egin nahi bazuen ere.\nAsteen poderioz animaliei buruz hainbat gauza ikasi egin ahal izan dituzte eta animaliak bertan izanda askoz errazagoa izan da. Izan ere, denbora honetan ugaldu eta guzti egin dira eta barraskiloak obiparoak direla ikusi ahal izan dute, arrautza txikiak ikusi ahal izan dituztelako.\nPrimerako proiektuaz disfrutatu dute gure ikerlari txikiek.\nCategory: Lehen hezkuntza 18 martxoa, 2021\nPreviousPrevious post:El ciclo de Integración Social trabaja en un reto de apoyo a la mujer rural de BoliviaNextNext post:El alumnado de Imagen para el Diagnóstico y Medicina Nuclear visita el hospital de Galdakao-Usansolo


Ez dadila (festa) amaitu — Gaztezulo\nEz dadila (festa) amaitu\nEz dadila (festa) amaitu GARAren espoliazioaren kontrako elkartasun jaialdian 10.000 lagun elkartu ginen atzo; sarrera guztiak agortuta, azkenean Donostiako Illunben egin zuten festa, eta han ere, den-dena agortu zen, baita garagardoa ere. 11 orduz eta atsedenik gabe, euskal musika taldeek beren onena eman zuten dosi txiki baina trinkoetan. https://www.gaztezulo.eus/albisteak/ez-dadila-festa-amaitu https://www.gaztezulo.eus/albisteak/ez-dadila-festa-amaitu/@@download/image/20190609_204017.jpg\nGARAren espoliazioaren kontrako elkartasun jaialdian 10.000 lagun elkartu ginen atzo; sarrera guztiak agortuta, azkenean Donostiako Illunben egin zuten festa, eta han ere, den-dena agortu zen, baita garagardoa ere. 11 orduz eta atsedenik gabe, euskal musika taldeek beren onena eman zuten dosi txiki baina trinkoetan.\nGauza askoren festa izan zen atzo Donostiako Illunben bizi genuena; prentsa askatasunarena, euskal musikarena, elkartasunarena, belaunaldiena... 11 orduko jaialdia, 10.000 lagun bertaratuta, 800 bolondres lanean (eta dantzan), 30 musika talde desfilatzen. Hori guztia eta gehiago bizi dugu igande honetan.\nHain zuzen, ospakizun festa bazen atzokoa; bi hamarkada bete ditu aurten GARA egunkariak, baina ez daude kandelak itzaltzeko moduan. Hain zuzen, Egin itxi eta bi hamarkada geroago, aurreakordio batera iritsi dira Gizarte Segurantzarekin, eta 3 milioi euro baino gehiago ordaindu beharko dituzte. Eginen zorra ordainaraztea "erabat bidegabea" dela salatu zuten, eta geroztik "zor bidegabe" horri aurre egiteko hainbat ekimen jarri dituzte martxan, tartean atzoko festatzarra.\nMeriturik ezin kendu antolatzaileei, 30 musika talde mobilizatzea eta inplikatzea lortu baitzuten. Horrenbeste musika nola eskaini asmatzea ere ez zuen erraza izan behar, eta hala, Illunbeko eszenatokia bitan banatzeko soluzio eleganteari esker, etenik gabeko festa izan zen, goizetik gauera.\nOnartu beharra daukat ez ginela lehen kontzertuetara iritsi, baina zorionez, Liherren zuzeneko indartsua ikusteko garaiz heldu ginen. Jarraian, eguneko sorpresa handiena: Somos Guerreras hip-hop hirukote feminista. Guatemalako Rebeca Lanek, Kosta Ricako Nakuryk eta Mexikoko Audry Funkek osatzen dute taldea, eta karpan aurkitzen ginen guztiok jarri gintuzten berehala dantzan "¡Descoloniza tus caderas!" (Aldakak deskolonizatu!) oihukatuz. Itzelak!\nJarraian, buelta Illunbe barrura; gradetan saltoka jarri gintuen Josetxu Piperrak & The Riber Rock Band. Handik aurrera, denbora azkar batean igaro zitzaigun; Itziarren Semeak, Nogen, Hesian, Soziedad Alkoholika... komunera joateko astirik ere ez genuen izan! Ordurako, garagardo guztia agortua zen, eta ez zen harritzekoa izan, arratsaldeak aurrera egin ahala Illunbeko gradak jendez gainezka bete baitziren. Gatiburen txanda iritsi zen, eta beste behin, Alex Sarduiren dantzarako doaiek ez zuten huts egin.\nMusikak izan zituen pare bat etenaldi, tarteko, Jon Maiaren bertso jarraitua «Guk behar dugu GARA, ailegatzeko hara/ mundua aldatzeko ta kolpe bat jotzeko...» eta Iraia Oiarzabal zein Iñaki Sotoren esker hitzak.\nDes-ontrolen ordu erdirako tartea izan zen jarraian, Illunbe bete-beterik horrezkero... eta noski, gehienek esperotako unea azkenik: Berri Txarraken urrezko 30 minutuak. Hirukoteak atsedenik gabe jo zuen, beharbada gehiegizko grinarekin, kontuan hartuta Illunberen akustika konplikatua; doinuak desagertu egiten ziren burrunba zurrunbilotsuan.\nBerriren lekukoa hartu zuen energiaz beteriko Huntzak, jendeak festari eustea lortuz; dagoeneko igande gaueko 21:00ak ziren, baina Illunbe gainezka zegoen oraindik. Festari amaiera zoroa eman zioten Los Zopilotes Txirriaos mexikarrek, eta karpan aldiz, Ze Esatek taldeak eskaini zituen azken notak.\nMusikalki pilula txiki eta apur bat distorsionatuak entzun ziren arren, musika talde guztiek arima utzi zuten eszenatokian, eta guztiarekin, atzokoa egun handia izan zen, eta batez ere, ondo pasatzekoa. Horrela bai, hasi daiteke aste berri bat. Eta astelehenari aje pixka batekin aurre egin badiogu ere, helburua lortu du GARAk; injustiziari elkartasun festaz erantzutea.\nHerbehereak herrialdeak eutanasia eskubidea onartu du 12 urte baino gutxiagoko haurrentzat\nAgur hanburgesa begetala, kaixo disko begetala


Eusko Laurlaritzako Hezkuntza Saileko zuzendaritza eta irakaslez osatutako ordezkaritzak Helsinkiko WorldSkills Lanbide Heziketako Olinpiada bisitatu zuen\nOlinpiaden organizazioa eta funtzionamendua ezagutu eta bi urte barru Japonian izango diren hurrengoetan parte hartzeko helburuarekin bidaiatu zuen taldeak.\nIMHk elkarlanean dihardu TXILE CALIFICA programarekin\nGaitasunetan oinarritutako diseinu curricularreko IMHko adituak Santiago de Chilen ikastaro teoriko-praktikoa ematen dihardute. Ikastaroa diseinu curricularri buruzkoa da eta Txileko zonalde ezberdinetatik hurbildu diren hezkuntza-administrazioko langile, zuzendari, aholkulari eta sareko partaidei zuzendua dago.\nDiplomak IMH-CESI Ingeniarien 6. promozioarentzat\n2004an ikasketak amaitu zituzten %94 lanean dihardu eta %35 zuzendaritza ardurekin.\nHobetuz-ek dirulaguntzak eskatzeko epea ekainaren 30erarte zabaldu du.\nLaguntza horiek EAEko enpresek prestakuntzarako ekintza estrategikoak garatzera zuzenduta daude.\n"Prestakuntza Iraunkorra Finantzatzeko erak"-eko Jardunaldia\nIMHk PRESTAKUNTZA IRAUNKORRA FINANTZATZEKO ERA DESBERDINEN aurkezpenean parte hartzera gonbidatzen zaituztegu.\nNola egin eragiketak on line finantza-erakundeekin, Miramon Enpresa Digitalaren mintegi-zikloen proposamen berria\n(Donostia, 2005ko maiatzaren 9an). Datorren maiatzaren 19an Elgoibarko autonomoek eta mikroenpresek Miramon Enpresa Digitalak antolatutako hurrengo mintegi-zikloak izango dituzte. Aurreko aldietan eginda bezala, mintegia Elgoibarko Makina Erremintaren Institutuan izango da 18:00etan.\nHobetuz-ek langileen prestakuntzarako dirulaguntzak jasotzeko deialdia kudeatuko du.\nDeialdia Hezkuntza, Unibertsitate eta Ikerketa Sailak bideratu du. Dirulaguntza horiek enpresek prestakuntzarako ekintza estrategikoak garatzera, eta prestakuntza beharrak detektatzeko azterketak egitera zuzenduko dira.\nBonifikazio Portzentaien Gehikuntzak\nGobernuak, 2005. urteko ekitaldian enpresek prestakuntza ekintzak aurrera eramateko duten hobaritzeko ehunekoak haunditu ditu. Hobari hauek, lanbide-heziketa kontingentziara kotizatzen duten enpresek bakarrik esleitu ditzakete.\n« Aurreko 10 elementuak Hurrengo 10 elementuak » 1 … 151 152 153 154 155 156 157 … 173\nIMHko Teknikariak, ikastetxeen kudeaketa-ri buruzko kurtso bat eman dute Rosarion, Argentinan 2005/06/08\nEusko Laurlaritzako Hezkuntza Saileko zuzendaritza eta irakaslez osatutako ordezkaritzak Helsinkiko WorldSkills Lanbide Heziketako Olinpiada bisitatu zuen 2005/06/07\nIMHk elkarlanean dihardu TXILE CALIFICA programarekin 2005/06/03\nDiplomak IMH-CESI Ingeniarien 6. promozioarentzat 2005/05/27\nHobetuz-ek dirulaguntzak eskatzeko epea ekainaren 30erarte zabaldu du. 2005/05/18


jabetze eskolako ikastaroetan parte hartzeko epea ireki da - Noticia detalle - Zarautz\njabetze eskolako ikastaroetan parte hartzeko epea ireki da\nJABETZE ESKOLAKO IKASTAROETAN IZENA EMATEKO EPEA IREKI DA\nGloria Vazquez, Zarauzko Udaleko Parekidetasun zinegotziak (PSE-EE) eta Andrea Diez, Emakumeen* Etxeko dinamizatzaileak Jabetze Eskolako 2021. urteko ikastaroak aurkeztu dituzte.\nJabetze Eskolak hausnartzeko, esperientziak partekatzeko eta elkarrekin egoteko espazio bat eskaintzen digu emakumeoi. Ahalduntzeko leku bat, hau da, bizitza modu autonomo, indartsu eta gugan konfiantza izanda bizitzeko. Helburua gizarte berdinzaleagoa, bidezkoagoa eta anitzagoa lortzea izango da. Horretarako elkarri laguntzeko ahizpatasun- eta elkartasun- sareak lantzen ditugu. Emakumeen* Etxea emakume guztientzako espazio inklusiboa eta irekia da.\nIzen-emate epea: 2021ko urtarrilaren 11tik 22ra\nZarauzko Emakumeen* Etxean (Nafarroa Kalea, 3) - 943 005 136\nPlazak mugatuak dira. Ikastaroa egiteko gutxieneko pertsona kopuru bat egon beharko da izena emanda, eta hala ez bada, ikastaroa bertan behera geldituko da. Emakumeen* Etxeak ikastaroa egingo dela jakinarazten duenean ordainduko da matrikula.\nCovid-19a prebenitzeko asmoz, ikastaroek beharrezko neurriak izango dituzte.\nIkastaroa aurrez-aurre edo online egin ahal izango da. Izen-emate fitxan zehaztuko da zer formatutan jaso nahi den ikastaroa.\nGutxieneko kopurua: orokorrean 8 pertsona Gehienezko kopurua: aurrez-aurrekoan 8 – online 12\nIkastaro guztiak Emakumeen*Etxean izango dira, Ahalduntze digitala izan ezik (KZ gunean).\nIkastaroen aurkezpena online izango da aurten, eta irakasle bakoitzak bere ikastaroaren nondik norakoak azalduko ditu. Urtarrilaren12an izango da, 19:30etan. Bertan parte hartzeko esteka Parekidetasun Departamentuaren webgunean jarriko da.\nIKASTAROEN BERRI JAKITEKO, DESKARGATU HEMEN AZPIKO FITXATEGIA.\nIkastaroak Jabetze Eskola 2021 (PDF 897k)\nKartela 2021 (PDF 360k)


UDALBATZAR BEREZIA 9/2020\nLEKUA: Osoko Bilkuren aretoa EGUNA ETA ORDUA: 2020ko urriaren 27a, asteartea, arratsaldeko 19:00etan. GAI ZERRENDA 1. AURREKO BILERAKO AKTA. 2. ALKATETZA-DEKRETUAK. 3....\nBide mozketak Urretxu-Legazpi bidegorrian\nMantentze -lanak direla eta, bide mozketak egongo dira 8:00etatik 17:00etara beheko taulan adierazten diren egunetan. Bidegorria ...\nBide mozketak Azkoitia-Zumarraga(Etxeberri) bidegorrietan\nMantentze -lanak direla eta, bide mozketak egongo dira 8:00etatik 17:00etara beheko taulan adierazten diren egunetan. Bidegorria Eremua ...\nTrafikoa etengo da La Vuelta-ko lehen etapa herritik igarotzen den bitartean.\nLa vuelta-ko lehen etapa herritik pasako da. Eta horren ondorioz, urriaren 20an Azkoitia-Zumarraga errepidean trafikoa etengo da 14:15etatik aurrera (txirrindulari guztiak igaro arte) ...


Txokolatea urtzeko ideia praktikoak | Consumer\nTxokolatea urtzeko ideia praktikoak\nTxokolate egokia aukeratzea eta bero-iturria kontrolatzea funtsezkoa da erre gabe urtzeko eta nahi den testura lortzeko.\nGozogintzan gehien erabiltzen den osagaietako bat txokolatea da. Askotan, masaren edo betelanaren parte izaten da, baina beste batzuk estaldura gisa erabiltzen dira edo apaintzeko funtzioa betetzen dute. Kasu horietan, lehenik eta behin, urtu egin behar da; urrats bat egin behar da, eta nolabaiteko zailtasuna gehitu errezeta errazei, adibidez, txokolatez estalitako frutei. Zenbat aukera dituzu merkatuan? Eta hainbeste sukaldeko teknikekin, nola urtu txokolatea erre gabe? Hurrengo artikuluak azaltzen du nola urtu txokolatea nahi den testura lortzeko eta zein diren horretarako txokolateak.\nNola urtu txokolatea erre gabe?\nTxokolatea urtzeko bi modu erraz eta eraginkor daude: Maria bainua tradizionalagoa eta mikrouhin-labean azkarragoa. Inoiz egin behar ez dena zuzenean suari erakustea da; izan ere, gantz asko duenez, azkarregi urtuko da. Txokolatea zuzenean suaren gainean jartzen bada, besoaren hondoari itsatsiko zaio, eta erre egingo da eta errezeta galdu.\n1. Txokolatea Maria bainuan urtzeko, lehenengo barra hainbat zatitan desegiten da eta burruntzali batean jartzen dira. Ondoren, ontzi hori sartu, ur beroarekin. Hala, txokolate-zatiak ez dira inoiz suaren eraginpean egongo.\n2. Txokolatea mikrouhin-labean urtzeko, garrantzitsua da barra pusketan puskatzea eta ontzi batean jartzea, beirazko boletan. Batez besteko potentzian berotzea da hurrengo kontua, gehienez ere 30 segundotan. Geldialdi bakoitzean, txokolatea birmugitzen da eta mikrouhin-labean sartzen da berriro. Ia prest dagoela ikusten denean, baina bero pixka bat behar duenean, 10 segundora murriztu behar dira tarteak, desnaturalizatu eta erre ez dadin.\nLehortze-mota hori, hozten denean, berriz solidotzen da eta kurruskaria geratzen da. Hori dela eta, egokia da fruta zukutsuak bainatzeko (burruntzietan zulatutako marrubi-zatiak, melokotoi-pusketak edo kiwi-zatiak) edo apaingarriak egiteko (adibidez, txokolatezko txirbilak edo txokolatezko hari-sareak). Horiek egiteko, nahikoa da urtutako txokolatezko hariak labe-paper batean hedatzea, armiarma-sare bat balitz bezala. Hoztean, pastelak, tartak, mousseak edo izozkiak apaintzeko erabil daiteke.\nUrtzeko txokolateek zein dira?\nHainbat txokolate-mota daude, eta denak ezin dira modu berean erabili. Hori dela eta, prestatzean edo modu termikoan tratatzean, oso garrantzitsua da haien osaerari arreta jartzea eta kakao-gantzaren portzentaje egokia dutela ziurtatzea. Urtzeko gai diren txokolategileen ezaugarri nagusia kakao-gantza handia izatea da, mousseak, betegarriak, bonboiak eta pastel-estaldurak egiteko. Txokolatea egokia ez bada, hobe da ez saiatzea: katiluko txokolateek irin gehiegi dute, lodiagoak izan daitezen, eta ohiko txokolateek kakao-gantz gutxi izaten dute.\nMerkatuan ohikoenak diren txokolate-motak hauek dira:\nTxokolatezko txokolatea. Gutxienez %30 kakao-gantza du eta %55, estaldura beltza bada.\nGoiko txokolate beltza. %43 kakao du eta %26 inguru kakao-gantza.\nTxokolate mikatza. Bere zaporea, gutxienez, %60 kakao duelako gertatzen da.\nFondant txokolatea. % 40 kakao-gantza du eta% 40 kakao-pasta.\nBatzuk edo besteak erabiliko dira lortu nahi den kolorearen arabera eta lortu nahi den gozotasun edo mingarritasunaren ñabarduren arabera.\njanaria prestatu txokolate


Metroaren obrek eragindako hauts-lainoa, Matia kalean : Irutxuloko Hitza\n(Argazkia: Maribel Alberdi)\nOstegun arratsaldean, 20:00ak aldera, Benta Berri plazan egiten ari diren metroaren obrek hauts kopuru handia altxatu zuten, eta sorturiko lainoa Matia kalera zabaldu zen. Asteroko pintxo-potea dela eta, kalea jendez beterik zegoen, eta hautsa arnasteaz gain, lainoarekin hedatutako usain txarra jasan zutela salatu dute auzotar batzuek.\nErtzaintzaren patruila bat obra gunera joan zen gertaturikoa aztertzera. Pixkanaka, ordea, hauts-lainoa desagertzen joan zen, eta 21:00etarako guztiz barreiatu zen.\nOraintxe matia kalean metroko obrak ateratzen duten hautsa😡 pic.twitter.com/lPtwNIiLku\n— Maribel alberdi (@alberdi_hot) June 27, 2019


Basque painters by mfresnillo 1474 views\nAbangoardiako eskultura (ii) (berria) by mfresnillo 841 views\nOrganizismoa eta 50.eko arkitektura... by mfresnillo 952 views\nDre Cason at ACN Independent Business Owner\n1. Arrazionalismoa Errepasoa\n2. Sarrera • Arrazionalismo izeneko mugimenduak XX. mendeko arkitekturako pertsonalitate garrantzitsuenak elkartu zituen • Haien lana eta teoria indibidualak izan arren komuneko ezaugarri batzuk dituzte, formen sinpletasuna bezala, eta forma hauen funtzionalitatea.\n3. Materialak • Material industrialak erabiltzen dituzte, gehien bat igeltsua. • Igeltsuak eskaintzen dituen abantailak dira: – Material merkea da, egokitzeko erreza, konbustible ezina, ez da herdoiltzen eta posible egiten du eraikuntzak eskeleto bat izateko, oinplanoa libre utziz. – Gainera, aldez aurreko serietako manufakturarako aukera ematen du. – Beste materialekin konbina daiteke, altzairu, kristala edo adreilu bezala.\n4. Eraikuntzako elementuak • Horma ez da euskarria, eta azal fin bat izatera pasatzen da, leiho kopuru handi batekin haizea eta argia pasatzen uzten duela. • Euskarriak pilareak dira, sekzio desberdinez, igeltsuz edo altzairuz eginak. • Estalkiak, orokorki, dintelduak dira eta euskarrietan mantentzen dira, honekin eskeletoa eratuz, eraikuntzari argia eta pisutsua ez izateko itxura emanez.\n5. Elementu apaingarriak • Elementu apaingarriak desagertzen dira argia eta forma biluzien mesedean. • Proportzioarekiko, sinpletasunerako eta asimetriarekiko kezka dago. • Barruko espazioa oinplano askean oinarritzen da, barruko horma bihurgunetsuak edo mugitzeko errazak, funtzio desberdinei egokitzeko. • Barrualdean, beheko solairu askeak eta terraza horizontalak eraikuntzaren irudia definitzen dute.\n6. Eraikuntzako tipologia • Urbanismoarekiko interesa dago jendea bizitzeko modu berrietara egokitzeko asmoz eta taldeak antolatzen dituzte, formula berriak erabiliz, hiri-lorategia edo hiri industriala bezala. • Eraikuntza esanguratsuenak dira: – Etxe sozialak, – Zeru-harraskari, – Eraikuntza industrialak, – Eraikuntza administratiboak, – Antzokiak, – Kontzertu gelak eta – Estadioak.\n7. Mies van der Rohe • Mies van der Rohe, Bauhaus-ari lotuta zegoen eta arkitektura arrazionalistako eredu onenetarikoa da. • Bere lana iraultzailea izan zen hasieratik, Berlinen bulegoetako eraikuntza bat diseinatzen hasi zenean (1919). • Ondoren etxeak diseinatu zituen eta 1929.ean Bartzelonako Erakusketa Unibertsalerako Germaniar Pabiloia eraiki zuen. • Eraikuntza honetan material berrien erabilera egokia, bolumen garbiekin eta horma gortina bezala horma tradizionalaren partez.\n8. Mies van der Rohe • EEBB-etara emigratu zuen non zeru- harraskari ugari eraiki zituen, kristalezko kutxa handiak bezala, zeinetan arkitekturako formen purutasuna ikus daiteken. • Material berriak oinarrizkoak dira bere lanetan. • Seagram Building bere zeru-harraskari famatuenetariko bat da.\n9. Le Corbusier • Le Corbusier Suitzan jaio zen baina bere lana nagusiki Frantzian egin zuen. • Igeltsuaren erabilera ikasi zuen eta berehala hasi zen serieko ekoizpenarekin. • Hiriak diseinatu zituen ere, biztanleen kopuru zehatz batekin (hiru milioi biztanle inguruan). • 1926an bere lan esanguratsuenetariko bat egin zuen, Villa Savoye, igeltsuzko egitura bat Mediterranear inspiraziokoa.\n10. Le Corbusier • Ville Savoye-n praktikan jarri zituen arkitekturako bere bost puntuak – “pilotis”-en erabilera, pilar mota bat egitura eusteko eta zolutik separatzeko, espazioa moztu gabe; – fatxada askea; – terraza-lorategia, teilatuak lauak direlako; – leihoen biderketa: jarraian eta elementu metalikoz; – oinplano askea orain eraikuntzako euskarria ez delako.\n11. Le Corbusier • Teorikoa izan zen baina ez utopikoa, bere proiektuak eraiki zituelako. • Bere lan popularrenetariko bat Marseillako Unité d´Habitation da, non langileen familientzako etxeak eraiki zituen. • Lan hauetan bere bost puntu horiek aplikatzen saiatu zen ere.\n12. Le Corbusier • Bere karreraren amaieran arrazionalismoa modifikatu zuen organizismotik gertuago egoteko bere maisu-lan batekin: Notre Dame du Haut , Ronchamp-en. • Beste lanak dira: – Nazio Batuen eraikuntza New York-en – Chandigarh India-n – Bagdad Stadium\n13. -Notre Dame du Haut, Romchamp -United Nations eraikuntza, New York-en -Chandrigarh, India, Gobernuko eraikuntzak\nAvant garde sculpture (ii) (new)


Aberri Eguna Diaspora osoko hainbat euskal etxe eta komunitatetan gogoz ospatu ohi den festa da, New Yorkeko Euskal Etxetik Tokyokoraino, Buenos Aires, Santiago, Caracas, Mexiko, Londres, Montevideo, Madril eta abarretik pasata. Artikulu bereizitu batean dakargu Diasporan aurtengoan izango duen panoramaren berri. Baina gero eta normalagoa da Euskal Herrian Aberri Eguna ospatzeko egiten diren deiek ...\nAita Anttonek larunbat gauean aurreratuta emango du online Kaliforniatik Berpizkunde Igandeko Meza euskaraz\nEstatu Batuetako euskaldunen zerbitzuan dagoen omonier edo kapelau frantziskotar bidaniarrak datorren larunbat iluntzean emango du internetez Berpizkunde Igandeko meza, Kalifornian (PT) 20:00ak direla, eta Euskal Herrian igandeko goizeko 5:00ak. Halaxe jakinarazi dio EuskalKultura.eus-i AEBko fededun katolikoen bilgarri den Artzain Ona elkarteak. Hori zuzeneko emisioari dagokionez, ohi ...\nEHUn ikasi zenuen eta lotura horiei eutsi eta etekina atera nahi diezu? Egin zaitez doan EHUalumni elkarteko kide\nEuskal Herriko Unibertsitateko tituludun diren ikasle ohiak bildu eta ikasle zireneko loturak mantenduz, izaera horri etekin atera eta, sare indartsu baten kide izanez, harreman pertsonal, sozial eta profesionalak sendotuta zenbait zerbitzu, ikastaro eta aukera eman eta EHUko partaide izateaz harro egotea bultzatu nahi duen ekimena da EHUalumni. Doaniko bazkidetza du eta berdin dio noiz ateratako ...\nArgentinako gizatalde atzerritarren artean dagoen elkartasuna agerian berriro ere joan den larunbat-igandean Cordoba probintziako Rio Cuarton ospatu duten San Patrizio Jaialdian. Argentinako Garagardo Artisauen Elkartea (ARCA) eta ‘Letras con Cafe’ Kultur Gunea antolatzaile, euskal stand bat arrakastatsu aritu da ekitaldiko jai-esparrua bilakatu zen herriko Tren Geltoki ...\nNafarroako Gobernuak NEXT ikus-entzunezko edukiak estreinatu ditu martxoan, kanpoan bizi diren nafarrak helburu. Herritarrekiko Harremanetarako Departamentuaren barnean dagoen Kanpo Ekintzarako Zuzendaritza Nagusiaren ekimena da, eta honen bidez harremanak sendotu eta biztanleriaren sektore horren nafar izatearen sentimendua bultzatu nahi du, horixe baita Foru Gobernuak Nafarroako diasporari dagokionez duen ...\nJoan den martxoaren 25ean, ostegunez, Euzko Etxeko Zuzendaritza Batzordearen bilera birtualera deitu zuen elkarteko lehendakari Luis Carricaburuk, bertan bere dimisio ezeztaezina aurkezturik. Gaia eztabaidatu ondoren, onartzea adostu zen aho batez. Hari beretik, orain arte lehendakariorde zen Emilia Sugastik presidentetza hartzea ere eskatu zen, eta proposamen hori ere aho batez onartu.\nCOVID-19ak eta honek ekarritako konfinamendu garaiak guztia baldintzatu duen honetan, euskara ikasi eta praktikatu nahi zuten euskaldun batzuk egoera baliatu eta urrats berriak eman dituzte azkeneko urtebete pase honetan, sare sozialak tarteko euskaldunen arteko mintza-saioak bultzatuz. Martxan jarritako ekimen horietako bat Jalgi Hadi Mundura elkarte birtuala izan da eta urtebete ...\nNevadako Elkoko Euzkaldunak Euskal Etxeak uztaileko bere ohiko datan eutsiko dio 2021ko edizioan bere National Basque Festival famatuari. Estatu Batuetako euskal jai historiko ospetsuena dira seguruenik Elkoko Euskal Jaiak eta iazkoan pandemiagatik bertan behera geratu baziren ere, Euzkaldunak Euskal Etxeak martxoaren 17an egin duen bilkuran aurtengo planekin aurrera egiteko deliberoa hartu zuen, ...\nHala erabaki dute Euskal Etxeko partaideek martxoaren 18an eginiko bilkuran, egoera zinez aldatzen ez bada bederen. Urteroko Euskal Festa abuztuaren 7rako deitu dute, beraz, arratsaldeko ordubietatik aurrera, herriko Lion's Park-en, jolasak, dantza eta partekatutako janari-edaria tarteko. Janaria, txorizo sanwitxak izango dira, baita bestelako mokaduak ere, zehaztasunak erabakitzeke, eta ...\nBattle Mountaingo Merkataritza Ganberak 2021eko "Roots Leadership" (erroen buruzagitza) sarirako izangai izendatu du bertako Oberenak Euskal Etxea. Sariaren irabazleak apirilaren 16an adierazi eta banatuko dira Merkataritza Ganberak antolatu duen afari eta ekitaldi batean. battle Mountaingo Euskal Etxeak familia giroko lan ederra darama bertako euskal kultura sustatzen eta gaztetxoei ekitaldi sanoak ...


Balmasedako Udala - Denda berriak Balmasedan\nDenda berriak Balmasedan\nAbenduaren 16an BalmaBizi zabaldu zen Enkarterri etorbidearen 4. zenbakian. Hau txirrindularitzari dedikaturiko espazioa da eta bertan mota guztietako txirrindulak (mendikoak, errepidekoak….), arropak eta gehigarriak aurkitu ahal dituzu. Gainera zure txirrindula konpontzera eraman dekakezu bertara.\nDenda astelehenetatik ostiraletara 10etatik 13:30era eta 17etatik 21etara dago zabalik; baita larunbatetan er,e 17etatik 21etara. Fabebook-en bidez dendari buruzko informazioa eskura dezakezu (www.facebook.com/balmabizi) eta laster denda online bat izango dute zabalik www.balmabizi.com helbidean.\nOrage telefonia dendak ateak ireki ditu gerentzia berriareki. Abenduaren lehenengo egunetatik egon da zabalik, astelehenetatik ostiralera, 10etatik 13:30era eta 17etatik 20:30era eta larunbatetan 10etatik 13:30era, Hedegile kaleko 10. zenbakian.\nSakeleko telefoniaz aparte, Orangek ADSLa eta telefono finkoaren zerbitzu eta mantantzea eskaintzen die, bai enpresei bai norbanakoei, eta baita gehigarriak, aseguruak, errekargak, tarjeta bikoizketak, etab. zure sakeleko telefonoarentzat.Nahi duzun informazio guztia 946802916 telefonoan duzu eskuragarri.\nMikelenea Erloju eta Bitxi - denda\nJabetza berriarekin, pasa den azaroaren 25ean Mikelenea Erloju eta Bitxi-denda ireki zuten, San Severino Plazako 11. zenbakian (Lehen Ana Mari erloju-denda zena). Berezko tailerra dute eta bitxigintza, brillantegintza, erlojugintza... egiten dute. Gainera marka ezberdinak saltzen dituzte ere. Ordutegia 10etatik 14etara eta 17etatik 20etara da eta bere telefono zenbakia: 946800973.\nLerro hauen bidez eskerrak eman nahi dizkiegu Balmasedaren alde apostu egin duten ekintzileei eta urte berri honetan arrakasta handiak opa dizkiegu.\nBestalde, abenduan hurrengo denden itxieraz informatu behar dugu: Pienso en mí, Natxo argazkigintza estudioa, Donde Patxe Taberna eta La Unión Taberna.


Izaro Elorza, Oñatiko alkatea, Udal Finantzaketan (UFFF) Aldundiak iragarritako murrizketen inguruan\n| 2020-05-13 13:17:00\nIzaro Elorzak, Oñatiko alkateak, Eudeleko Gipuzkoako lurralde batzordeko kidea eta Gipuzkoako Finantzen Kontseiluko kideak hurrengoa adierazi du:\n“Erabaki honekin Aldundiak Udalon egoera ahultzen du Covid-19ari erantzuteko, Udalak garenean herritarren beharrengandik gertuen gauden instituzioak. Ez dut uste herritarrek erabaki hau ulertuko dutenik herritarrek.\nArgitu behar da Aldundiak ez diela udalei ekarpena egiten, instituzio bakoitzak bere finantziaziobanaketa adostua du. Udalak lehen mailako instituzioak gara, Udal Legeak jasotzen duen bezala, eta, diru-sarrerak birbanatu behar badira, instituzio guztien artean hitz egin eta adostu beharko dugu. Ezin digute Udaloi komunikabideen bidez abisatu gaurtik aurrera gurea den dirua ez digutela ingresatuko eta gero kogobernantzaz hitz egin.\nOztopoak oztopo, alkateok herritarrak erdigunean jartzen jarraituko dugu, aktibitate ekonomikoa eta pertsonak zaintzen. Egun hauetan zehar alkate askorekin hitz egiteko aukera izan dut eta ziur nago egoera honen aurrean ere bat egingo dugula”.\nAldundiak Udalen Finantzaketarako Foru Funtsaren (UFFF) murriztearen inguruan hartutako erabakiaren aurrean, EH Bilduren oharra:\n| 2020-05-12 20:44:00\nAtzo Udal Foru Fondoak izango zuen beherakadari adostasunez aurre egiteko, Gipuzkoako Finantzen Kontseilua deitzeko eskatu genuen.\nCovid 19ak Udalen aurrekontuetan izandako eragina zela-eta, Udal Foru Fondoaren 2020ko aurreikuspenak mantentzeko iradoki genuen eta hori adosteko, Eudelen Gipuzkoako lurralde batzordea biltzeko eta bertan Udalek adostutakoa Finantzen Kontseilura transmititzeko proposatu genuen.\nOrdea, gaur arratsaldean Gipuzkoako Aldundiak ofiziala egin du Udalen Finantzaketarako Foru Funtsa %20 murriztuko duela. Horri jarraiki, EH Bilduk ondorengo irakurketa egiten du:\n-Aldundiak aldebakarrez hartu du erabakia; ez du ez udalekin ez Batzar Nagusiekin kontatu.\n-Udalek demostratu dute herritarrengandik gertuen dauden erakundeak direla eta krisi garaietan batez ere, lehen lerroan herritarren beharrei erantzunak emanez. Eta Aldundiak penalizatu egin nahi izan ditu. Onartezina da erabaki hori aldebakarrez hartu izana.\n-Bestalde, erabakia Finantzen Kontseilua bildu aurretik hartu izana errespetu falta izugarria da Gipuzkoako udalekiko eta organo ezberdinekiko.\nEH Bildu Gipuzkoako lehen indar munizipalista da, 44 alkate ditu, horregatik, udaletan egindako lan eskerga kontuan hartuz, honako proposamena luzatu genion Gipuzkoako Foru Aldundiari:\nDei zezala Gipuzkoako Finantzen Kontseilua bertan UFFaren beherakadari nola aurre egin udalekin adosteko.\nBertan aurkez zezala Covid19ak zerga bilketan aurreikusten den eraginari buruzko txostena.\n2020ko aurrekontu aurreikuspenak bere horretan manten zitzala udalentzat.\nZerga bilketaren jaitsieraren ondorioz, UFFaren beherakada itzultzeko hiru urteko epealdia ezartzea 2021ean hasita, inongo interesik gabe.\nGipuzkoako Foru Aldundiak 20 milioko dirulaguntza bat bidera zitzala udaletara Covid 19ko krisiak sorturiko gainkostuak arintzeko asmoz.\nGipuzkoako larrialdi zerbitzuak bertan mantendu daitezela eskatu du EH Bilduk\nElkarrekin Gipuzkoak eta PPk babestu dute eskaera eta Bizkaian zentralizatzeko asmoen aurrean, “ondo dagoena mantendu eta hobetzeko” eskatu dute.\n| 2020-05-06 12:37:00\nLarrialdi zerbitzuak Bizkaian zentralizatzearen inguruan pasa den irailean eztabaidatu zen Gipuzkoako Batzar Nagusietan. Gaur ohiko Osoko Bilkuran berriro ekarri du gaia EH Bilduk. Izan ere, Jaurlaritzak 2019ko abendurako egin behar zuen proposamenaren txostena eta oraindik ez du ezer aurkeztu.\nBaina bitartean, Juan Karlos Izagirre bozeramaileak adierazi duenez, dagoeneko zerbitzu batzuk zentralizatu direla ohartarazi dute bertako langileek: Larrialdiei Aurre Egiteko eta Babes Zibileko Zuzendaritzari Laguntzeko Zerbitzua (LAZLZ) Txurdinagan, esaterako. “Horrek dagoeneko arazoak sortu ditu: lokalizazioz nahastutako kasuek gora egin dute; eta honek inplikatzen du anbulantziak beranduago iristea...”. Izagirrek gaineratu du zentralezatzeak ez duela onura bakar bat ere eta ez dagoela planteatuta, inolaz ere, osasun ikuspuntu batetik; “agian barne-saileko irizpideak jarraituz planteatzen da, baina ez osasun-ikuspegi batetik”.\nEH Bilduk kezkaz ikusten du egoera, ondo dagoen zerbait aldatu nahi delako, langileekin hitz egin gabe. “Ez dira ari beraiekin hitz egiten inolako planik egiteko, langileek zerbitzu onena eskaini nahi dute, baina SADAEren zentralizazioarekin zerbitzuaren kalitatea okertzen hasi da dagoeneko.\nEzinbestekoa jotzen dute lurralde bakoitzeko zentroak mantentzea. Zergatik? Gertutasuna eta ezagutza geografikoak zerbitzu hobe bat bermatzen duelako, ezbeharra gertatu den lekura iristeko denborak gutxituz”. Izagirrek gaineratu du “arazo informatiko larriren bat gertatuz gero, zentral bakarra egonez gero, zerbitzurik gabe gelditzeko arriskua izugarria” dela, gaur egun, horrelakoren bat gertatu denean, beste bi zentroek egiten dute hirugarrenaren lana, azaldu du.\nIzagirrek gaineratu du arratsaldeko 20:00etan egunero txaloak jotzea oso ondo dagoela, “baina langile horiei kasu egin eta lurralde bakoitzean, eta gure kasuan Gipuzkoan, larrialdi zerbitzu egoki eta kalitateazkoa eskaintzea, askoz hobeto”.\nEspainiar gobernuaren injerentziak\nBestalde, bilkurako beste puntu batean, EH Bilduk salatu du Espainiako gobernuak Gipuzkoak, gure Udalek eta Hego Euskal Herriak dituzten eskumenak ezabatu nahi izan dituela. “Espainiako Gobernuak gure eskumenetan inposatutako injerentziak izan dira. Estalitako 155 artikuluaren aplikazioa izan da. Ezin dugu hemen erabaki, bertako ezagutza eta informazioaren arabera. Madrilek erabakitzen du. Berzentralizazio operazioa izan da”, esan du Izagirrek.


Batzar informatiboarekin eman diete amaiera Lubakiren aurkezpen jardunaldiei\nLubakiko kideek batzar informatiboa egin dute gaur, Bergarako Irizar jauregian. Modu horretan amaitu dituzte langile elkartasun sarearen aurkezpen hitzaldi eta mahai-inguruak. Gauean aisialdirako espazioa eskainiko dute Bergarako Gaztetxean, kontzertu bidez. Lubakiko kideek adierazi dute "arrakastatsuak" izan direla aurkezpen jardunaldiak, eta euren ekinbiderako "aurrerapauso" gisa definitu dituzte.\nBatzar informatiboa Irizar jauregian. Argazkia: Lubaki\n2019ko urriaren 19a\nGaur, hilak 19, Lubaki Langile Elkartasun Sarearen aurkezpen jardunaldiei bukaera eman diete Bergaran (Gipuzkoa). Batzar informatiboa egin dute goizean, Irizar jauregian, proiektuaren nondik norakoak eta hainbat gako mahaira ateratzeko. Gauean, aldiz, aisialdirako aukera izango da Bergarako Gaztetxean, hainbat kontzertu antolatu baitituzte.\nLubakiren aurkezpen jardunaldien barruan, hitzaldiak eta mahai-inguruak egin dituzte azken asteetan, formakuntzan eta langileriaren antolakuntzan sakontzeko asmoz, eta komunitatea indartzea helburu. Besteak beste, genero eta etxebizitza problematikak edota soldatapeko lana izan dituzte hizpide. Hala, Lubakiko kideek jakinarazi dutenez, "arrakastatsuak izan dira aurkezpen jardunaldiak".\nIrailaren 11n aurkeztu zuten Lubaki, Bergaran. Orduko hartan adierazi zuten lan arloa eta "genero zein etxebizitza problematikak" jorratuko dituztela, baita "gai konkretuak lantzeko dinamikak eta heziketa politikorako hitzaldi, mintegi edota mahai inguruak" prestatzeko asmoa agertu ere. "Beharren eta gaitasunen arabera", lan lerro gehiago irekitzeko asmoa dutela ere azaldu zuten. Zentzu horretan, "aurrerapauso" gisa ikusi dute gaurko batzarra.